qundao/data-zh-poetry huggingface dataset:
秋怀·其三
作者：黄圣期
朝代：明

天府元称二百重，园陵北望枕居庸。可堪塞岭时宵猎，几处边城起夕烽。马市频年虚议款，虏王当日漫谈封。四郊自此方多垒，三辅何时竟乐农。
秋怀·其二
作者：黄圣期
朝代：明

帝子当离象魏悬，丽谯高望更巍然。黄霾倏噎三春雨，赤焰频惊四月天。雉堞千盘依燕雀，翚飞一炬落蜿蜒。村官指点营城日，圣主端居光宅年。
秋怀·其五
作者：黄圣期
朝代：明

芝房桂阁对妆楼，碧沼芙蓉引御沟。辇道乍临仙佩迥，炉烟细驻画帘秋。晨鸦每带昭阳色，夕兔长添永巷愁。闻道深居饶上理，悬知宵旰独先忧。
秋怀·其六
作者：黄圣期
朝代：明

先皇盛德本休明，肃慎由来贡内京。马市自开夷服禁，龙庭曾卫汉家营。貂珰误国随招寇，将校何人复玩兵。辽事只今忧更大，急需长策佐金城。
秋怀·其四
作者：黄圣期
朝代：明

神京壮丽象昭回，阊阖门从碧汉开。南海晴光连禁苑，西山翠色敞楼台。万方贡使天边入，三殿材官日下来。欲向帝城一纪胜，抽毫终愧掞天才。
紫竹洞
作者：黄圣期
朝代：明

雅有扶筇兴，来寻紫竹幽。远闻孤磬出，疑是半空浮。扫石窥僧榻，看山倚佛楼。顿灰尘俗虑，应为白云留。
舟行即事
作者：黄圣期
朝代：明

放舟出远浦，日色午仍昏。风起溪溪叶，云遮岸岸村。江鱼翻浪出，汀鸟逐沙喧。旅泊知何定，飘飘任海门。
过潜山作
作者：黄圣期
朝代：明

潜山翠削与云平，驻马偏饶览胜情。天柱日临诸岛近，石楼烟散列峰明。共传佐命分南岳，曾记登封礼玉清。何事笙歌长寂寂，松风空送晚涛声。
送李太衡同年出宰襄阳
作者：黄圣期
朝代：明

梦里曾闻授彩毫，龙门一御价争高。腾骧自是驹千里，振翮谁如凤一毛。丹鸟迥从燕阙下，朱弦还向郢中操。习家池上风流在，知有仙郎赋兴豪。
古墟市
作者：黄在素
朝代：明

稚川昔日营丹砂，华池神室蒸朱霞。石臼潺湲泻飞瀑，碧溪窈窕开桃花。此地相传有灵雀，曾窃长生玉壶药。声声咿戛醒尘昏，劝捣玄霜炼金汋。仙翁乘鸾去不还，仙禽长在云松间。百年鼎鼎劳形役，谁能脱屣巢神山。
喷玉岩
作者：黄在衮
朝代：明

风急灵岩静，泉声树杪来。探奇频策杖，望远独登台。沙白鸟双下，天青江自开。何堪摇落早，秋色杳难裁。磴道飞帘瀑，萦回薜荔斜。松涛低过雁，江暝断栖鸦。叶落疏林寂，藤阴去路赊。苍茫堪眺望，吾欲挟烟霞。灵閟开天阙，峰峦敞羽扉。断崖流瀑浅，阴洞过云霏。烟静残苔出，霞深古桧围。丹梯千仞上，鸾啸歌何依。
喷玉岩·其一
作者：黄在衮
朝代：明

风急灵岩静，泉声树杪来。探奇频策杖，望远独登台。沙白鸟双下，天青江自开。何堪摇落早，秋色杳难裁。
喷玉岩·其三
作者：黄在衮
朝代：明

灵閟开天阙，峰峦敞羽扉。断崖流瀑浅，阴洞过云霏。烟静残苔出，霞深古桧围。丹梯千仞上，鸾啸歌何依。
喷玉岩·其二
作者：黄在衮
朝代：明

磴道飞帘瀑，萦回薜荔斜。松涛低过雁，江暝断栖鸦。叶落疏林寂，藤阴去路赊。苍茫堪眺望，吾欲挟烟霞。
游南华寺
作者：黄在衮
朝代：明

偶游双鹫思微茫，梵落平堤慧日长。石鼎摇青浮贝动，金砂含翠断台荒。晴回觉海探龙藏，雪满祇园过佛堂。可是袈裟垂巨石，几人乞得度迷方。
西樵山
作者：黄在衮
朝代：明

祇林楼阁赤霞封，窈窕丹梯路几重。洞倚擘云扶日月，山悬飞雨下芙蓉。秋阴乍变中峰树，江色常分上界钟。东岭有僧何处问，莲花知是远来踪。
韩祠怀古
作者：黄在衮
朝代：明

古庙荒台入望迷，孤城辽旷万山西。沉沉晚树连云歇，漠漠寒烟与鹭齐。沙岸漫蒸溟海气，江峰愁绝远臣栖。沧桑异代犹如此，潦倒何妨一杖藜。
五指参天峰
作者：黄在裘
朝代：明

炎州南去水云连，并峙鳌峰翠插天。玉笋晓浮波浴日，金茎晴滴露和烟。十洲半似神仙列，五岳全疑海岱悬。指点地灵元不偶，群公支笏障中原。
厓山吊古
作者：黄在裘
朝代：明

突兀厓门峙，奔涛昼夜喧。艰危天不祚，仓卒势无援。海泊千帆入，蛮烟列岛屯。杜鹃啼转切，潸涕吊忠魂。
宿曹溪方丈
作者：黄在裘
朝代：明

鹫岭从初劫，忘言得證诠。菩提留广荫，卓锡受真传。花雨虚诸相，灵光耀万年。慈航如可度，从此涤烦喧。
小金山
作者：黄在裘
朝代：明

灵洲肄水石门前，流入佗城到海边。潭伏鱼龙腾斗气，寺环峰岫锁萝烟。真人玉局苔痕古，福地金光返照悬。此日乘槎聊一泊，妙门芳躅尚依然。
文笔峰
作者：黄在裘
朝代：明

文星耀琼海，嵂崒化为峰。捧日隆千仞，凝烟锁四封。壮同天柱峙，秀以岳灵钟。挺彼含毫匠，挥扬擅艺宗。
杯峰石
作者：黄在裘
朝代：明

巨灵何日劈，岩峙七星幽。锦石分瑶岛，龙蟠并凤游。淙流羚峡迅，苔藓篆文留。小艇频移适，匏尊兴未休。
海珠
作者：黄在裘
朝代：明

明珠的的现中流，万里蓬瀛指掌收。吞吐鲸波浮海日，参差帆影过江楼。气蒸龙蜃摩尼出，磬落禅宫泽国幽。羽鹤翩翩空外度，碧天寒露湛清秋。
海珠远眺
作者：黄在裘
朝代：明

莲花如蒂石鳌擎，灿灿珠光海上明。东眺扶桑看浴日，西迎郁水拱神京。森森古木巢孤鹤，滚滚洪涛吼巨鲸。天辟南州钟此胜，何人不动濯缨情。
西樵山
作者：黄在裘
朝代：明

樵山迤逦宛飞龙，形胜曾誇七十峰。绝壁流云开罨画，平林过雨散芙蓉。山前瀑喷千岩玉，杖底风回万壑钟。夙昔向平耽雅尚，几时舒笑倚长松。
过梅岭
作者：黄在裘
朝代：明

风度谁如宰相隆，燮调经济亮天工。关通巧凿重峦险，血食崇祠万世功。春早梅花过驿使，日高驰道挂晴虹。犹思入谷瞻依地，金鉴精诚感慨同。
金鸡岭
作者：黄在裘
朝代：明

紫盖标灵胜，祥光现瑞轮。鸡声一夕晓，海色九天春。金榜云霞绚，瑶屏雨露新。赤霄丹凤起，岩岫日嶙峋。
马鞍冈
作者：黄在裘
朝代：明

磝礐嵯峨列，中峦俨削成。据鞍千仞峭，揽辔万峰平。文毂看鞭弭，台垣待秉衡。共言南服外，柱石嗣西京。
黄龙洞
作者：黄在裘
朝代：明

黄龙当正脉，南汉有遗宫。雨露秋如滴，金银气尚蒙。花嗤玉女镜，草偃大王风。不托神仙窟，人间霸业空。
再谒六祖
作者：黄城
朝代：明

黄梅衍派已多时，谁向风幡论是非。坐具初从仙里展，香烟竟指宝林归。三更月色皆心印，万古山灵护法衣。几度玄参期接引，西风一苇得皈依。
丙辰午日水灾纪事
作者：黄士俊
朝代：明

农事频年叹水乡，忽惊洪潦发端阳。千畴入舸波仍撼，万灶鸣蛙夜却长。北土才闻伤旱魃，西江何事重怀襄。嗷嗷满目堪垂涕，愿借函封达建章。
予告南还过坐周在调总河署中赋赠
作者：黄士俊
朝代：明

经纶行地命司空，开府东南节镇雄。万艘输漕长利涉，百僚贞度远从风。川舟我却惭商赉，疏瀹君能绍禹功。别去应随云水伴，翘看勋业佐綦隆。
从师李云谷登高象岭次仲蕃家伯韵
作者：黄士俊
朝代：明

千仞峰头倚汉高，重阳登眺兴偏豪。云迎马足花如锦，身近天衢露满袍。泛菊饮馀千涧晓，呼卢声彻万山号。象峦举目长安近，已许秋风送六韬。
元旦祝圣寄友人
作者：黄士俊
朝代：明

元旦祥晖静晓岚，呼嵩辰极肃冠簪。隆图岁纪知逾万，宝历春开又十三。兵气快看销直北，帷筹欣得奉司南。承恩拟动规随谊，病骨其如总未堪。
初夏陈秋涛叶明生邀酌东皋舒啸台分得年字
作者：黄士俊
朝代：明

信步招寻物外缘，湖山晴望半含烟。嵯峨楼榭天馀尺，隐映蓬壶境自仙。掉影近依花径度，霞光遥共绮窗连。同游雅得清虚意，坐畅元风欲判年。
夏日同李小湾宗伯招同何象冈宫詹韩月峰司城酌城北徐定国园亭
作者：黄士俊
朝代：明

野色层城迥，湖光曲槛通。坐闻清乐奏，偏喜故人同。乍雨添荷绿，飞霞入酒红。幽怀殊未已，归倚月明中。
存问恭纪天恩
作者：黄士俊
朝代：明

四朝供事衷馀赤，老臣追愧股肱良。丕宣圣泽绥鸿雁，坐畅神谟靖犬羊。干羽两阶敷格远，翻瞻舜日数南阳。
对祭酒句
作者：黄士俊
朝代：明
体裁：联

燃苇烹茶，宝鼎浪中浮蟹眼；倚松酌酒，金杯影里动龙鳞。
弟士显六十一贡选赋赠
作者：黄士俊
朝代：明

棣萼春深花正芳，几回诗思韵西堂。席珍早擅匡时誉，怀玉宁容待价藏。洞壑泉飞龙欲奋，丹丘枝茂鹤初翔。大才自昔成原晚，且醉阑阶介寿觞。
戊寅秋抵里晤诸亲友
作者：黄士俊
朝代：明

小草俄惊华发翩，归来松菊转依然。才庸和鼎惭何补，身病抽簪喜独先。水石馀生惟药饵，关河搔首尚烽烟。皇恩赐赉亲朋洽，共祝升平亿万年。
次和区几蘧大参席上之作
作者：黄士俊
朝代：明

暮倚云林第几峰，霜天如水蘸芙蓉。萧骚畅饮偏宜月，慷慨舒怀共听松。阃外只今须燕颔，师中何日静狼烽。凭君素抱匡时略。借箸樽前意转浓。
次李宗伯韵
作者：黄士俊
朝代：明

火云方峍屼，清赏到林塘。兴洽原同调，花明亦故乡。轻阴移野席，远曲度霓裳。莫厌归来夕，银蟾已吐光。
禺山精舍
作者：黄士俊
朝代：明

山斋爽气入空浮，却倚飞来最上头。卷幔坐看青嶂合，杖藜睛对白云流。兴来作赋霞偏绮，卧听流泉思更幽。只恐燕台须骏急，龙媒那得久淹留。
秋初陈叙廷招同区几蘧游雪门梁二知吴翔云梯云山大观亭社集
作者：黄士俊
朝代：明

秋新爽气动高峰，俯阚江山可万重。蹑磴疏阴当户满，振衣危石见云封。欢寻旧社人俱韵，气接同心酒正浓。行住几年星聚处，坐听双塔点晨钟。
秋日同区象先陈知期梁公量诸子步登二岭绝顶得风字
作者：黄士俊
朝代：明

扪罗信步倚云中，形胜天开石势雄。双塔午钟闻下界，万川澄练映遥空。餐霞欲醉仍催酒，作赋凭高却御风。好是山灵欣献瑞，望来佳气郁葱葱。
秋日同罗抱日游雪门陈叙廷诸子登太平神步二塔兼怀前令倪葵明鼎建之功
作者：黄士俊
朝代：明

两山飞塔峙层空，海色扶桑咫尺通。共道乾坤双柱在，兼随朋旧一樽同。平临已觉星辰近，揽胜能忘造化功。逸兴凭高秋正好，澹云天外度新鸿。
罗中实兵宪过枉山斋次韵
作者：黄士俊
朝代：明

一帘苍翠锁江关，千骑遥过水竹间。纡策顿看清瘴峤，著书空自愧名山。经年怀抱谈应剧，绝璧登临兴转閒。坐对飞泉寒喷雪，聊烹新茗未须还。
老父庚午以百龄钦蒙存问余己卯复滥天恩恭纪·其二
作者：黄士俊
朝代：明
体裁：七言律诗

拜命归来华发馀，竹溪彰赐正悬车。野心幸订江鸥约，天使遥传木凤书。极建孝慈敷宠锡，恩隆耆旧念兴居。高深未有涓埃荅，北望彤霄祝九如。
老父庚午以百龄钦蒙存问余已卯复滥天恩恭纪
作者：黄士俊
朝代：明

御炉香袅日初晖，诏遣皇华出禁闱。知是九天弘锡类，顿令三径荷恩辉。椿庭已拜灵鸠赐，竹里重来彩凤飞。殊宠世承衔结在，万年熙洽戴垂衣。拜命归来华发馀，竹溪彰赐正悬车。野心幸订江鴎约，天使遥传木凤书。极建孝慈敷宠锡，恩隆耆旧念兴居。高深未有涓埃荅，北望彤霄祝九如。四朝供事衷馀赤，两载偷閒鬓已霜。明主下存心膂旧，老臣追愧股肱良。丕宣圣泽绥中土，坐畅神谟靖八方。千羽两阶敷格远，翘瞻舜日效赓飏。中边宁谧近如何，魏阙心悬倚钓蓑。佐理自惭匡济少，归耕仍沐宠光多。洵如保泰先桑土，岂乏怀奇待网罗。万里拜瞻颜咫尺，凤梧欣听矢卷阿。
老父庚午以百龄钦蒙存问余已卯复滥天恩恭纪·其一
作者：黄士俊
朝代：明
体裁：七言律诗

御炉香袅日初晖，诏遣皇华出禁闱。知是九天弘锡类，顿令三径荷恩辉。椿庭已拜灵鸠赐，竹里重来彩凤飞。殊宠世承衔结在，万年熙洽戴垂衣。
老父庚午以百龄钦蒙存问余已卯复滥天恩恭纪·其三
作者：黄士俊
朝代：明
体裁：七言律诗

四朝供事衷馀赤，两载偷閒鬓已霜。明主下存心膂旧，老臣追愧股肱良。丕宣圣泽绥中土，坐畅神谟靖八方。千羽两阶敷格远，翘瞻舜日效赓飏。
老父庚午以百龄钦蒙存问余已卯复滥天恩恭纪·其二
作者：黄士俊
朝代：明

拜命归来华发馀，竹溪彰赐正悬车。野心幸订江鴎约，天使遥传木凤书。极建孝慈敷宠锡，恩隆耆旧念兴居。高深未有涓埃荅，北望彤霄祝九如。
老父庚午以百龄钦蒙存问余已卯复滥天恩恭纪·其四
作者：黄士俊
朝代：明
体裁：七言律诗

中边宁谧近如何，魏阙心悬倚钓蓑。佐理自惭匡济少，归耕仍沐宠光多。洵如保泰先桑土，岂乏怀奇待网罗。万里拜瞻颜咫尺，凤梧欣听矢卷阿。
计偕北上过飞来寺留题
作者：黄士俊
朝代：明

千峰擘断小溪通，名胜天开大地雄。化去有猿原是幻，飞来何寺总归空。花侵法座全飘雨，磬落层霄半度风。携手凭高遥一望，日边佳气蔼茏葱。
赠房师新兴杨大尹考绩北上
作者：黄士俊
朝代：明

仙鸾千仞览丰仪，直上高梧傍玉池。响合萧韶赓大雅，色分霞彩吐奇丝。三山宫阙天常近，一代文章世所师。画省即看青锁擢，金茎偏注露华滋。
赠杨太洪左沧屿周自岐三台谏
作者：黄士俊
朝代：明

御笔新除三谏官，一时朝野竞相欢。当年流落丹心在，自古忠良得路难。必有谋猷裨帝右，直须风采动朝端。世间万事皆尘土，留取功名久远看。
载笔亭诗
作者：黄士俊
朝代：明

胜域构为亭，名流长载笔。五色灿江花，千秋照云日。
送傅寄庵宫谕册封周藩
作者：黄士俊
朝代：明

晓辞帏幄下承明，肤藻亲裁宝篆清。桐叶九天分使节，烟花千里趣王程。观风雒水随车得，赋雪梁园授简成。早晚周诹还献纳，五云多处听珂声。
送顺德令尹倪葵明赴上考
作者：黄士俊
朝代：明

甲第初膺百粤侯，风深为政几人俦。月明彩雉迎花舞，天净飞凫傍汉留。应宿清光台斗动，纪屏新字御香浮。勋名此日隆隆起，会送夔龙拜冕旒。
厓山吊古
作者：黄士先
朝代：明

烈风竖鳄涛，白日江天暝。但闻松柏声，不见松柏影。夜雨湿流萤，远山互明灭。千古此战场，精光无复歇。
厓山吊古·其一
作者：黄士先
朝代：明

烈风竖鳄涛，白日江天暝。但闻松柏声，不见松柏影。
厓山吊古·其二
作者：黄士先
朝代：明

夜雨湿流萤，远山互明灭。千古此战场，精光无复歇。
过旧园亭
作者：黄奇遇
朝代：明

夙昔烟花地，于兹杖履游。揭山犹历历，榕水自悠悠。爽气侵江月，清风入古楼。欃枪今扫净，景物自清幽。
七夕
作者：黄奉
朝代：明

寂寞榆阴下，江天意独饶。秋风吹不尽，夜月去迢迢。正忆东林社，遥闻碧玉箫。星河何处望，幽思转无聊。
海珠寺
作者：黄奉
朝代：明

扁舟何处泊，珠影散长河。一寺波中出，孤峰水底过。日晓分黄木，云深起白鹅。临流聊怅望，不觉野怀多。
送王尊尧北海省觐
作者：黄奉
朝代：明

名藩十载力勤劳，故国三冬走俊髦。风景旋披襟抱阔，关山难破梦思牢。杜陵望岳诗偏壮，王粲浮淮赋转豪。北至神京应咫尺，青云争似白云高。
春雁
作者：黄好信
朝代：明
体裁：五言律诗

万里湖南雁，春来又北飞。亦知乡土异，不恋稻粱肥。绝塞心先到，长河影渐稀。玉关门外客，应待问征衣。
上巳日石湖王百谷席上送童山人子明
作者：黄姬水
朝代：明

词客来游修禊辰，澄江十里绿杨津。喜寻胜景送佳节，愁对青山送远人。水上传觞浮露气，林间着屐藉花尘。吴台越峤同芳草，无那明朝两地春。
丙辰除夕
作者：黄姬水
朝代：明

天涯滞客当穷纪，绿酒灯前意不欢。中岁流年偏觉易，后时行路转教难。梦惊故国重云远，影伴空山积雪寒。可叹雄心随白发，向人羞作卧龙看。
中秋集定慧寺时自金陵暂归
作者：黄姬水
朝代：明

共喜中秋河汉明，东林坐见月华生。青天不染金波冷，古寺无人玉漏清。竹柏空阶交藻影，蛩蒐深巷杂砧声。故乡番作思家梦，此夜长安儿女情。
为余上舍悼亡
作者：黄姬水
朝代：明

黼帐香销宝镜尘，经过芳树不成春。蛾眉莫道为枯骨，犹作襄王梦里人。
代赛玉寄沈太玄
作者：黄姬水
朝代：明

去年今日花前别，肠断《阳关》一曲歌。谁解相思情更苦，思君泪比别君多。
十三日集幼于斋中夜过叔载冰壶馆
作者：黄姬水
朝代：明

才过求仲还羊仲，不惮冲泥野径前。遇酒每从墟曲饮，怀人即是剡溪船。月沉花外春钟动，雪覆檐间夜烛燃。良友兰时合欢赏，那能虚掷此芳年。
同顾仲常访郭次父
作者：黄姬水
朝代：明

问隐白云乡，奇峰度石梁。花深疑路绝，鸟下觉原长。门闭青山影，溪流玉树香。知君不出户，来就管宁床。
听查八十弹琵琶歌
作者：黄姬水
朝代：明

寿州钟郎善琵琶，国工敛手咸咨嗟。阮朱绝艺那能续，不惜千金传一曲。八十从师庐子城，五年技尽六弹成。抑扬按捻擅奇妙，从此人称第一声。今年客自郢门还，瑶枝手把来萝关。江湖闻名二十载，相逢两鬓风尘斑。据床拂袖奋逸响，叩商激羽高梁上。联线曲折抽芳绪，凄锵蹇劫生孤怆。欲舒逸气更促柱，切切嘈嘈作人语。炎天洌洌满屋霜，白日飒飒半窗雨。云停雾结池波摇，木叶槭槭鸟翔舞。回飙惊电指下翻，三峡倒注黄河奔。胡沙黯黯吹落月，千山万骑夜不发。调本弦鼗太苦酸，相思马上关陇寒。从来慷慨易成泣，况复秦声向客弹。
嘲何生
作者：黄姬水
朝代：明

洞房昨夜春风生，燕子重来花又新。帐里犹思返魂术，妆前仍作画眉人。
天妃宫看西域海棠（此花是永乐间中使郑和手植）
作者：黄姬水
朝代：明

仙观台荒蔓草中，海棠一树太憎红。可怜亦是星槎物，不学葡萄入汉宫。
寄张幼于吴山读书
作者：黄姬水
朝代：明

十载东林尘外踪，渔歌樵唱上方钟。诗成尽染烟霞色，性定应同土木容。破戒常持社中酒，捐囊曾买路傍松。重溪回壑犹嫌近，更入吴山第一峰。
张太学载酒同刘侍御彭秀才石佛院看芍药因怀龙湾徐太守
作者：黄姬水
朝代：明

山绕吴宫旧馆娃，清江曲曲绿杨斜。偶移画耽同杯酒，不道空门有艳花。白日帘栊堪幕雾，夕阳栏槛更添霞。美人不见偏惆怅，欲折琼枝感岁华。
息园赏杏花得枝字
作者：黄姬水
朝代：明

平津旧辟招贤馆，乘兴来寻惬赏期。南陌青旗醮甲酒，东风小苑断肠枝。游丝日暖即横路，舞燕泥香故掠池。见说醉花宜及昼，可能辜负艳阳时。
息园赏芍药得寒字
作者：黄姬水
朝代：明

浅白深红开合欢，丝丝香雨昼难干。直须一日三百盏，无那东风十二栏。水上新传锦字艳，楼头长怨玉箫寒。可怜春色随花尽，留兴还应带月看。
新红
作者：黄姬水
朝代：明

珊瑚挂镜画双眉，罗绮娇春不自持。欲把花枝比颜色，海棠含露半开时。
新羽
作者：黄姬水
朝代：明

彩翼双翻玉，芳春半及韶。炎洲初化日，丹穴欲摩霄。柳外栖犹弱，花间舞乍娇。昭阳一片影，偏怯晓风飘。
早春同彭孔加章道华袁鲁望刘子威陪王元美兄弟集张伯起怡旷轩得梅字
作者：黄姬水
朝代：明

为爱名园胜日来，华筵还喜接仙才。池边挂柳偏宜月，雪后看花尽是梅。宿酒未醒仍纵饮，新诗频就更教裁。总言今岁春逢闰，九十韶光祇易催。
柳
作者：黄姬水
朝代：明

南陌香尘逐马蹄，东园桃李共成蹊。春来树树花先发，独有垂杨叶早齐。
正月晦日集市隐园得莺字
作者：黄姬水
朝代：明

水竹为园池馆清，春光婉婉媚新晴。月逢凋荚今朝尽，人是看花昨日酲。一望一迷著地柳，半啼半涩出林莺。追随胜赏堪行乐，把酒番多芳岁情。
毗陵道中
作者：黄姬水
朝代：明

劳歌江上采江蓠，一日愁添鬓几丝。借问客心何处折，渡头灯火落帆时。
沈嘉则过访迟魏季朗不至
作者：黄姬水
朝代：明

吴宫一草堂，萝竹径全荒。吕驾遥相命，嵇琴静以张。云移峰驻影，花落树留香。绿酒怀人处，空除半夕阳。
登三山宿听江楼经落星岗李白换酒处二首
作者：黄姬水
朝代：明

水穷山绝地偏幽，古殿丹青甗一丘。万里奔涛回片石，千年断岸压孤舟。吴天草绿春难尽，楚澨烟深客易愁。独树梅花空谷夜，潮声月色宿江楼。空岩香阁叩栖禅，坐见归禽没远天。钟度寒潮鼍峡外，帆移芳草鹭洲前。春江半是巴山雪，暮岭全迷楚泽烟。忽忆仙人换酒处，飘零今古一凄然。
登三山宿听江楼经落星岗李白换酒处二首·其一
作者：黄姬水
朝代：明

水穷山绝地偏幽，古殿丹青甗一丘。万里奔涛回片石，千年断岸压孤舟。吴天草绿春难尽，楚澨烟深客易愁。独树梅花空谷夜，潮声月色宿江楼。
登三山宿听江楼经落星岗李白换酒处二首·其二
作者：黄姬水
朝代：明

空岩香阁叩栖禅，坐见归禽没远天。钟度寒潮鼍峡外，帆移芳草鹭洲前。春江半是巴山雪，暮岭全迷楚泽烟。忽忆仙人换酒处，飘零今古一凄然。
秋夜
作者：黄姬水
朝代：明

蝉歇还惊络纬鸣，秋风忽已动江城。山窗寂寂无眠夜，梧落芭蕉听雨声。
落梅
作者：黄姬水
朝代：明

昨日看花花影重，重来惆怅几枝空。随萍半积芳池上，学絮全飘画阁东。秦陇迢遥悲夜月，汉宫憔悴怯春风。临觞莫恨凋零尽，留得邻家玉笛中。
虎丘别友人
作者：黄姬水
朝代：明

惜别衔杯过虎丘，行人无奈乱山愁。澄江一别秋风里，枫叶芦花是客舟。
访文德承摄山耕寓
作者：黄姬水
朝代：明

访尔岩栖者，迢迢披荔从。闲扉挂层瀑，危路隐千峰。白首鹴裘客，青山石户农。浮生能几日，一别十年逢。
赋得罗帐春风吹
作者：黄姬水
朝代：明

罗帐香垂薄，春风暖拂轻。不能将断梦，番为搅芳情。镜里催花落，衾边唤月生。妾躯还借尔，晨发度辽城。
赋得长干柳
作者：黄姬水
朝代：明

春烟袅袅雨蒙蒙，梁苑隋堤一梦中。纤叶空怜半江水，残丝犹怯五更风。永丰园里情无限，苏小门前路乍通。寄语飞花好栖泊，莫教飘荡恨西东。
赠歌者李节
作者：黄姬水
朝代：明

弦上歌珠字字清，乍欢还怨不胜情。当筵醉杀新丰客，十四楼中第一声。
过史孝廉冰壶馆
作者：黄姬水
朝代：明

过尔林居僻，云霞一径通。形驱百年内，心赏几人同。日晚花房合，秋深燕垒空。物华闲玩久，不觉夕阳红。
送汪太学游江都四首
作者：黄姬水
朝代：明

蔷薇芍乐与茱萸，无数芳菲傍酒墟。惟有蕃釐仙观里，一株玉蕊世间无。千里王孙归未能，风云意气每超腾。年来裘马遨游处，不是金陵即广陵。自古烟花佳丽地，扬州只合少年游。春来客思元无赖，莫上迷藏炀帝楼。吴都隋苑尽蒿蓬，莫向芜城吊故宫。二十四桥沽酒夜，一声水调月明中。
送汪太学游江都四首·其一
作者：黄姬水
朝代：明

蔷薇芍乐与茱萸，无数芳菲傍酒墟。惟有蕃釐仙观里，一株玉蕊世间无。
送汪太学游江都四首·其三
作者：黄姬水
朝代：明

自古烟花佳丽地，扬州只合少年游。春来客思元无赖，莫上迷藏炀帝楼。
送汪太学游江都四首·其二
作者：黄姬水
朝代：明

千里王孙归未能，风云意气每超腾。年来裘马遨游处，不是金陵即广陵。
送汪太学游江都四首·其四
作者：黄姬水
朝代：明

吴都隋苑尽蒿蓬，莫向芜城吊故宫。二十四桥沽酒夜，一声水调月明中。
送皇甫百泉兵宪滇南
作者：黄姬水
朝代：明

滇南万里宫游人，此地山川辟自秦。蜀帝犹啼杜宇血，汉皇空祀碧鸡神。晴岚雾湿常疑雨，寒涧花开不待春。君去宣威到夷落，白狼槃木定来宾。
郊居
作者：黄姬水
朝代：明

卜筑傍寒郊，机心久已抛。圃花蛾作茧，门树鹤为巢。但自能齐物，何须著《解嘲》。竹窗僧去后，明月满衡茅。
醉起
作者：黄姬水
朝代：明

山中长日卧烟霞，车马无尘静不哗。石上酒醒天已暮，一帘月色覆桐华。
金伯祥席上送吴黎二贡士下第归岭南
作者：黄姬水
朝代：明

相思吴越已经春，此日相逢啼渼新。世路销魂惟有别，君今况是泣珠人。
金子坤姚元白陈子野盛仲交余伯祥招饮永宁寺与云间何元朗山阴陈九皋新安王亮卿姑苏吴子充同集得楼字
作者：黄姬水
朝代：明

青郊歇马拂吴钩，萍聚天涯共白头。久舍新丰唯命酒，长谣故国一登楼。林残半壑飞寒雨，潮落空江急暮流。世路风烟悲去住，莫辞西日醉箜篌。
金陵古意八首·其一
作者：黄姬水
朝代：明

小妇家住金陵步，门前朝暮扬子潮。采花莫采无根草，折柳须折最长条。
金陵古意八首·其七
作者：黄姬水
朝代：明

四照三英蕊蕊新，绿丝郤底动香尘。镇日江头看不足，门前又唤卖花人。
金陵古意八首·其三
作者：黄姬水
朝代：明

吴姬整钏安钗梁，共道采花胜采桑。迷子洲边惊翡翠，莫愁湖里逐鸳鸯。
金陵古意八首·其二
作者：黄姬水
朝代：明

青门柳枝藏暮鸦，经过游子未还家。桃叶渡头可怜水，胭脂井上断肠花。
金陵古意八首·其二
作者：黄姬水
朝代：明

青门柳枝藏暮鸦，经过游子未还家。桃叶渡头可怜水，胭脂井上断肠花。吴姬整钏安钗梁，共道采花胜采桑。迷子洲边惊翡翠，莫愁湖里逐鸳鸯。聚宝城门平旦开，倾都士女眺香台。夕阳官路游人散，竞折花枝插鬓回。杏子雨晴天气寒，追寻桃李畏花残。朱雀航头南去路，酒旗悬处是长干。金陵百斛蒲萄醲，丝骑香车横复纵。昨日蒋祠歌舞散，今朝梅庙又相逢。四照三英蕊蕊新，绿丝郤底动香尘。镇日江头看不足，门前又唤卖花人。绮罗逐队沸歌讴，尽在东城南陌头。本为春愁拾芳草，争如芳草又牵愁。
金陵古意八首·其五
作者：黄姬水
朝代：明

杏子雨晴天气寒，追寻桃李畏花残。朱雀航头南去路，酒旗悬处是长干。
金陵古意八首·其八
作者：黄姬水
朝代：明

绮罗逐队沸歌讴，尽在东城南陌头。本为春愁拾芳草，争如芳草又牵愁。
金陵古意八首·其六
作者：黄姬水
朝代：明

金陵百斛蒲萄醲，丝骑香车横复纵。昨日蒋祠歌舞散，今朝梅庙又相逢。
金陵古意八首·其四
作者：黄姬水
朝代：明

聚宝城门平旦开，倾都士女眺香台。夕阳官路游人散，竞折花枝插鬓回。
金陵寒食
作者：黄姬水
朝代：明

禁烟时节若为情，春草芊芊春水生。不挽人行唯路柳，惯催花落是宫莺。秋千影里娇嘶马，醴酪香中白泛饧。风雨满城愁旅鬓，怕言明日是清明。
除夕与金子坤郭次父登冶城后集小寓
作者：黄姬水
朝代：明

散步崇冈后，明灯绿酒初。那堪惜除岁，又复感遗墟。寒柝严城急，春星短屋疏。明朝问生计，犹是一床书。
题董姬描像寄远二首
作者：黄姬水
朝代：明

山为眉黛水为裙，十二峰头一片云。寄与罗帏孤凤影，欲教无地不随君。自怜眉黛未全残，说与行人泪暗弹。君若比来思妾面，画中犹胜梦中看。
题董姬描像寄远二首·其一
作者：黄姬水
朝代：明

山为眉黛水为裙，十二峰头一片云。寄与罗帏孤凤影，欲教无地不随君。
题董姬描像寄远二首·其二
作者：黄姬水
朝代：明

自怜眉黛未全残，说与行人泪暗弹。君若比来思妾面，画中犹胜梦中看。
一剪梅·书怀
作者：黄媛介
朝代：明
体裁：词

无故轻为百里游。不住桃源，却棹渔舟。故园桐子正堪收。归似云浮。住似萍流。才过乞巧又中秋。境也悠悠。梦也悠悠。思亲忆子忽登楼。山是离愁。水是离愁。
临江仙
作者：黄媛介
朝代：明
体裁：词

庭竹萧萧常对影，捲帘幽草初分。罗衣香褪懒重熏。有愁憎语燕，无事数归云。秋雨欲来风未起，芭蕉深掩重门。海棠无语伴消魂。碧山生梦远，新水涨平村。
临江仙·春思
作者：黄媛介
朝代：明
体裁：词

红雨菲菲新燕至，佳人彩笔慵拈。香寒衣怯懒重添。无端寻往事，春恨锁眉尖。小阁无风窗四启，怪他桃李盈轩。愁消未已酒恹恹。落红粘碧草，飞絮满清潭。
临江仙·秋日
作者：黄媛介
朝代：明

庭竹萧萧常对影，捲帘幽草初分。罗衣香褪懒重熏。有愁憎语燕，无事数归云。秋雨欲来风未起，芭蕉深掩重门。海棠无语伴销魂。碧山生远梦，新水涨平村。
临江仙·秋日
作者：黄媛介
朝代：明
体裁：词

高树鸣蝉秋已至，书长人静香清。径花难记旧时名。闻蕉分绿影，幽竹起秋声。独坐无言空悄悄，碧山何处初晴。隔枝犹是转残莺。望中春柳断，水上夏云轻。
南湖竹枝词三首·其一
作者：黄媛介
朝代：明
体裁：词

胭脂点罢拂双蛾，唤整衣裳厌麝多。争向水边呼不住，弄钩潜自拗轻荷。
南湖竹枝词三首·其三
作者：黄媛介
朝代：明
体裁：词

嘉兴美女惯浓妆，绝样南珠间翠珰。广袖绣完裁四帛，外头单罩紫绡裳。
南湖竹枝词三首·其二
作者：黄媛介
朝代：明
体裁：词

倚屏点拂晚妆浓，腻粉中间映淡红。堕髻不妆閒首饰，凤钗斜插玉玲珑。
同祁夫人商媚生祁修嫣湘君张楚纕朱赵璧游寓山分韵二首·其一
作者：黄媛介
朝代：明
体裁：五言律诗

名园多异植，花绕曲阑边。山抱苍潭水，林藏碧树烟。栖乌啼月下，回棹泊霜前。酒罢同归阁，开奁纳翠钿。
同祁夫人商媚生祁修嫣湘君张楚纕朱赵璧游寓山分韵二首·其二
作者：黄媛介
朝代：明
体裁：五言律诗

佳园饶逸趣，远客一登台。薜老苍烟静，风高落木哀。看山空翠湿，觅路乱云开。欲和金闺句，惭非兔苑才。
忆秦娥·秋夜忆姊月辉
作者：黄媛介
朝代：明
体裁：词

秋寂寂。月寒风细凉无力。凉无力。今宵情怨，旧时离隔。黄昏门掩秋天碧。寒江缥缈闻吹笛。闻吹笛。楼高梦远，夜长声急。
捣练子 其一 送姊皆德二首
作者：黄媛介
朝代：明
体裁：词

心耿耿，叶飕飕。水静山横敞一楼。燕子已传归去信，柳边应放别来舟。
捣练子 其二 送姊皆德二首
作者：黄媛介
朝代：明
体裁：词

人楚楚，草青青。坐出墙东月半亭。纸帐梅花香入梦，满窗风露数残星。
旅中秋日
作者：黄媛介
朝代：明
体裁：七言律诗

忧危只有客心微，赢得湖光蔽竹扉。囊有新诗聊寄赏，家存旧壁亦怀归。青山断处饶红叶，黄菊开时少白衣。近水阴晴容易过，忽惊风雨打窗飞。
湖上
作者：黄媛介
朝代：明
体裁：七言绝句

西子湖头千顷春，风光不属去来人。朝岚夕霭谁收得，半在凭阑半钓纶。
湖中秋日
作者：黄媛介
朝代：明

忧危只有客心微，赢得湖光蔽竹扉。囊有千诗聊寄赏，家无四壁亦怀归。青山断处饶红叶，黄菊开时少白衣。近水阴晴容易变，忽惊风雨打窗飞。
眼儿媚
作者：黄媛介
朝代：明
体裁：词

剪灯絮语梦难成。分手更多情。栏前花瘦，衣中香暖，就里言深。月儿残了又重明。后会岂如今。半帆微雨，满船归况，万种离心。
眼儿媚·谢别柳河东夫人
作者：黄媛介
朝代：明
体裁：词

黄金不惜为幽人。种种语殷勤。竹开三径，图存四壁，便足千春。匆匆欲去尚因循。几处暗伤神。曾陪对镜，也同待月，常伴谈筝。
秋夜怀月辉孙夫人
作者：黄媛介
朝代：明
体裁：七言绝句

肃肃秋声满院闻，晚风吹尽一天云。满阶落叶蛩鸣后，好月当空疑是君。
菩萨蛮 秋思 见《林下词选》、蒋重光《昭代词选》
作者：黄媛介
朝代：明

芙蓉花发藏香露。白云惨淡关山路。愁思惹秋衣。满庭黄叶飞。绣阁帘初捲。梦与离人远。秋雨又如烟。魂销似去年。
菩萨蛮·春夜
作者：黄媛介
朝代：明
体裁：词

青灯悄悄门重闭。一声笛里春迢递。往事结眉心。无言弄绮琴。花飞香雾重。自解宵来梦。寂寞画楼西。子规带血啼。
菩萨蛮·秋思
作者：黄媛介
朝代：明
体裁：词

芙蓉花发垂香露。白云惨澹关山暮。愁思惹秋衣。满庭黄叶飞。绣帘风乍卷。梦在离人远。秋雨又如烟。魂消似去年。
蝶恋花·西湖即事
作者：黄媛介
朝代：明
体裁：词

荡漾湖波千顷雪。金管声微，远听哀弦接。童子戏流心手彻。凝看转觉烟波活。岸阻山连商贾绝。去四来三，游艇轻于叶。放鹤栽梅诸胜歇。我来唯共湖头月。
西江月·岁暮
作者：黄媛介
朝代：明
体裁：词

独坐愁思渺渺，双扉春意盈盈。绣丝慵约梦将成。鸦噪夕阳西影。满户竹风梅雨，沿溪鹅语人声。岁华摇落最惊心。又是一番清冷。
踏莎行·为闺人题文俶扇头
作者：黄媛介
朝代：明
体裁：词

嫩绿离烟，微红吐秀。幽香时拂佳人袖。时凉风细碧天遥，云虚月远芳枝瘦。静可依人，雅宜文绣。亭亭独立东风后。任他春去又春来，奇葩素影还依旧。
金菊对芙蓉·答姊月辉见怀
作者：黄媛介
朝代：明
体裁：词

五易星霜，两迁村墅，思君几许魂消。看燕来雁去，梦断音遥。兵戈路绝空相念，唯虚却、月夕花朝。还家一载，城隅隔似阻江潮。感伊投我琼瑶。羡珠光溜彩，玉韵含韶。恨未能携手，愁寄纤毫。君家梅竹犹堪赏，待相逢、斗酒重浇。春光未老，花香正美，离思空劳。
金菊对芙蓉·答宗姊月辉见怀之作
作者：黄媛介
朝代：明

五易星霜，两迁村塾，思君几许魂消。看燕来雁去，梦断音遥。兵戈路绝空相念，惟虚却、月夕花朝。还家一载，城隅轻隔，似阻江潮。感伊投我琼瑶。羡珠光溜彩，玉韵含韶。恨未能携手，愁寄纤毫。君家梅竹犹堪赏，待相逢、斗酒重浇。春光未老，花香正美，离思空劳。
长相思·春日饮闲靓
作者：黄媛介
朝代：明

花满栏。叶满栏。人醉言归情未阑。都来相见难。道如兰。气如兰。随在云山日一竿。离心江上看。
长相思·春日黄夫人沈闲靓招饮
作者：黄媛介
朝代：明
体裁：词

花影寒。月影寒。人醉言归情未阑。都来相见难。倚栏杆。对阑干。随在云山日一竿。离心江上看。
长相思·春暮
作者：黄媛介
朝代：明
体裁：词

风满楼。雨满楼。风雨年年无了休。馀香冷似秋。卖花声。卖花舟。万紫千红总是愁。春流难断头。
阆园诗为豫章李太虚先生赋四首·其一
作者：黄媛介
朝代：明
体裁：五言律诗

堂筑脩陂外，常来书画船。入春花照地，不夜水连天。香发闻芳杜，鸿飞识渚田。林居知气候，无事此高眠。
阆园诗为豫章李太虚先生赋四首·其三
作者：黄媛介
朝代：明
体裁：五言律诗

禹穴探奇岁，摛毫赋两京。坐嫌天地窄，行觉水云轻。钟远虚声应，林幽夕照生。十年耽异致，蓬阆岂虚名。
阆园诗为豫章李太虚先生赋四首·其二
作者：黄媛介
朝代：明
体裁：五言律诗

居近神仙里，丹经早自知。堂成初似画，世变巳如棋。湓浦云归晚，庐峰鸟下迟。依依天际想，去住是前期。
阆园诗为豫章李太虚先生赋四首·其四
作者：黄媛介
朝代：明
体裁：五言律诗

境逐沧桑换，身同诗卷留。望云生绝壑，见月老寒湫。道在心无染，名高世是求。聊将少君隐，共赋鹿门游。
鸳鸯湖
作者：黄媛介
朝代：明
体裁：古风

轻风贴水飞春燕，佳人宛自帘中见。向水阑杆处处园，梅花草叶春香变。昨夜云晴日影孤，中洲曲沼生新芦。嘉兴风景知何处，乱帆烟柳鸳鸯湖。
丁卯冬十二月留别妹皆令
作者：黄媛贞
朝代：明
体裁：古风

北风悽以栗，不忍吹罗襟。高云语征鸟，离思两难沈。今我远庭闱，与子分芳衾。宁忍携手好，所以伤我心。一言一回顾，别泪垂不禁。但得频寄书，毋使相望深。
初秋
作者：黄媛贞
朝代：明
体裁：七言律诗

草木疏疏绿未乾，飘风日夕动林端。拈将针线宁心就，理得音徽不暇弹。晓起帘栊初退暑，晚来楼阁又生寒。衣轻扇冷无馀事，好向窗前借月看。
吊鹤诗
作者：黄媛贞
朝代：明
体裁：七言律诗

素魄飘然上白云，松风寂寂竹深深。月移误识来时影，花落当知去日心。锦帐美人思妙舞，别峰高士枕空音。碧霄孤冷寻何处，日夕閒看水木阴。
听雨
作者：黄媛贞
朝代：明
体裁：五言绝句

长夜一灯灺，独愁谁与言。窗前几点雨，井上芭蕉翻。
山村
作者：黄媛贞
朝代：明
体裁：七言绝句

春山春水碧依依，草屋风轻燕子飞。行到半坡亭小住，野云何事亦来归。
悼亡儿六郎
作者：黄媛贞
朝代：明
体裁：五言绝句

霜飘鸳瓦重，月上燕梁迟。最是消魂处，明珠去掌时。
立夏日寄怀兄妹
作者：黄媛贞
朝代：明
体裁：五言律诗

一夕南风动，莺啼绿尽知。愁深梅子候，约过杏花时。巳负高春话，无乖新夏期。三山天月里，各有一人思。
立秋日梦分得成字
作者：黄媛贞
朝代：明
体裁：七言律诗

窗前脩竹洗来清，且理琴书托此生。凉到半庭分夏去，梦将一字许秋成。凌虚久接梧桐影，孤坐新惊砧杵声。我意正悲时节易，更教重论月中情。
贵阳廨中
作者：黄媛贞
朝代：明
体裁：七言绝句

天涯二月早芳菲，官舍何曾远翠微。如此溪山堪累月，杜鹃犹道不如归。
赏芍药
作者：黄子澄
朝代：明
体裁：古风

清门公子惜芳春，开筵上日延嘉宾。当阶芍乐绽红白，冰姿艳质俱天真。昭君已入丹青手，阿郎未醉黄封酒。丹幄笼霞丽日长，玉盘承露新妆久。广陵异种古来誇，独有金带称奇葩。庙廊大材今复见，玉堂学士欧阳家。尚忆西园全盛日，碧海蓬瀛绕丹室。江南一夜劫灰飞，奇花异卉谁能识？后来继述有云礽，况君伯仲兼才名。千金不惜买歌笑，栽花种竹长留情。厌听鹃声春渐老，把酒看花花正好。祗恐春光不肯留，人生行乐应须早。酒酣公子还高歌，相逢不饮将如何。何妨共醉金叵罗，一笑尘世空奔波。
闻李景隆败绩纪事
作者：黄子澄
朝代：明

仗钺曾登大将坛，貂裘远赐朔方寒。出师无律真儿戏，负国全身独汝安。论将每时悲赵括，攘夷何日见齐桓。尚方有剑凭谁借，哭向苍天几堕冠。
憩天台山寺
作者：黄孔昭
朝代：明
体裁：五言律诗

偶憩招提境，行穿松柏林。钟声出树远，塔影到池深。扫叶移僧石，听猿坐竹阴。回头无限意，索寞向谁吟。
厓山吊古
作者：黄孚
朝代：明

谁向沧波问钓徒，荒陵故垒日模糊。可怜杵臼能存赵，漫道嫖姚解灭胡。独忍间关正气在，却输筹策赤心孤。无常天命空挥涕，忍使龙宫收帝图。
贞节石桥
作者：黄孚
朝代：明

榕叶阴阴覆小溪，行人桥上晚潮低。阿婆天与陂头上，岁岁清明鞠马蹄。
九鲤湖
作者：黄孟良
朝代：明
体裁：七言律诗

人已升仙鲤化龙，伊谁湖上构仙宫。石遗丹鼎潺湲里，烟锁楼台缥缈中。青鸟去来犹夜月，碧桃开落自春风。此行非为邯郸梦，拟向桥头问石公。
九鲤湖
作者：黄孟良
朝代：明
体裁：七言绝句

石遗丹灶潺湲里，云锁琼楼缥缈中。青鸟去来犹夜月，碧桃开落是春风。
双溪途中作
作者：黄学海
朝代：明

下双溪接顶双溪，两岸秋风槲叶低。莫道渔船无泊处，桃花三月认前堤。
希古社集
作者：黄学海
朝代：明

吾尔复何求，惟知卧一邱。吹箫太古石，扫砚碧山秋。昨日花犹在，千年水自流。涧芳良可掇，谁与讨源头。
秋山行旅图
作者：黄守
朝代：明
体裁：七言律诗

吴烟越树共依依，候馆惊心一雁飞。三径秋荒芳草尽，乱山人向故关归。碧云拂曙迎征旆，黄叶从风点客衣。闻道沧浪多应诏，明时莫遣宦情微。
送胡学士杨金二侍讲扈驾北伐
作者：黄守
朝代：明

六师北伐绕龙城，遥羡词臣扈跸行。兵略曾从圯上得，檄书多向御前成。黄沙白草云随马，画戟雕戈雪照营。应想居庸关外路，东风归旆凯歌声。
题燕文贵秋山萧寺图
作者：黄守
朝代：明
体裁：七言律诗

回崖列岫郁相连，兜率楼台际碧天。飞鸟已还秋色里，疏钟犹在夕阳边。溪桥缓辔官人马，野饭惟梢客子船。记得宦游逢此景，披图不觉思茫然。
游崆峒岩和洪邑侯韵
作者：黄守谊
朝代：明

空洞争传胜十洲，郁葱佳气望中浮。流霞点缀孤屿色，寒泉滴沥荒林幽。丹乳悬光灿明月，苍虬忽动虚亭秋。使君暇馀且问俗，风烟一剑褰裳收。兴来高咏阳春曲，缤纷白雪洒貂裘。我亦长吟不能已，磨崖其拟纪驩游。
七夕有怀
作者：黄宗昌
朝代：明
体裁：五言律诗

危坐抚佳节，萧萧但雨声。闺中儿女态，天上别离情。秋入玄蝉急，年侵白发生。所嗟垂老意，张角总无成。
吕梁二首·其一
作者：黄宗明
朝代：明
体裁：古风

天地有屯艰，河流此扼会。峡束嘶蛟鼍，万石轰崩溃。奔冲势益雄，流沫成车盖。河流无时休，怒嘶何时收。旁观未噎气，丈夫掉臂游。
吕梁二首·其二
作者：黄宗明
朝代：明
体裁：古风

我来属水缩，洪涛益澎湃。叱咤嗔风雷，喑呜助兵忾。平生好奇心，颜魄颇惊悸。俄顷出其间，安流归下濑。水静意亦閒，寂寞收震籁。独坐自颂思，沈吟发长喟。向来喜惧情，逐物俱吾害。
延平别诚斋盛中丞
作者：黄宗明
朝代：明
体裁：七言律诗

每怀清节自当年，此日相依不偶然。宿雾尽时千嶂月，万山深处一溪船。幽兰香芷迎归旆，白鹭芳洲媚远天。独立江南望江北，不堪吴楚暮云连。
王蘖谷中丞以诗悯余南迁守冻时王亦缘事南迁次韵奉答
作者：黄宗明
朝代：明
体裁：七言律诗

芧屋行归葺短垣，沧江无慕大鲸翻。谁甘清世同鱼服，自愧微班隔兽樽。鼓枻已知违帝里，缄书应许到家门。几年来往风波险，畏见黄河浊水奔。
甬上歌二首·其一
作者：黄宗明
朝代：明
体裁：七言绝句

不知何地是瀛洲，日月湖光净不流。秋到万家黄叶乱，玉箫人倚月明楼。
甬上歌二首·其二
作者：黄宗明
朝代：明
体裁：七言绝句

越王宫馆上青天，栋宇参差宿断烟。水漫湖西洲岛没，踏歌人听打鱼船。
驾出郊省牲
作者：黄宗明
朝代：明
体裁：五言律诗

帝德一无杂，纯毛亦尚牲。妖鼷逃鬼护，氛气辟天晴。万马通宵出，千官夹道迎。追陪惟勉勉，临照自明明。
虞美人·咏史
作者：黄家舒
朝代：明
体裁：词

繁华旧迹余金粉。最惜残香炉。一般惆怅夜啼鸟。消得几丝烟篆、博山炉。江南江北愁相续。争唱无愁曲。黑头家令答红笺。不记临春花月、是何年。
过顾子方故居
作者：黄家舒
朝代：明
体裁：七言律诗

击筑悲歌记昔时，乌啼月落酒盈卮。羊昙悔踏西州路，虎贲空余北海思。池馆尚存书散尽，衣冠非故燕来迟。田光刎首荆卿死，寂寞西风哭渐离。
鄱阳湖
作者：黄家遴
朝代：明
体裁：五言律诗

泽国东南大，星躔吴楚分。涌波寒抱日，掀浪湿侵云。蜿蜒蛟龙舞，联翩雁鹜群。康郎遗庙在，谁与吊殊勋。
过淩霄道中
作者：黄寿生
朝代：明
体裁：五言律诗

浩浩寒流急，茫茫晓望赊。绿州迷杜若，碧浪泛桃花。川树烟中没，云帆鸟外斜。欲寻天尽处，弥漫失津涯。
同胡馨寰虞乾飏周玉汝集涵秋亭
作者：黄尊素
朝代：明
体裁：七言律诗

群玉山头一径通，孤亭踞顶破空濛。霏微翠影江流外，掩映湖光草色中。座客雄词分谢李，碑文荒藓辨鱼龙。携尊尚欲寻幽处，烟火千家动晚风。
周玉汝年兄招饮郊外梁昭明庙
作者：黄尊素
朝代：明
体裁：五言排律

积雨才生霁，郊前士女稀。相将斗酒去，往看绿阴肥。庙古犹馀像，僧閒自采薇。冠缨且暂解，棋酒动相依。远鸟啼春晚，孤枝映夕辉。久濡人事理，那识岁华飞。
夏日同曹元甫履吉坐凌云山
作者：黄尊素
朝代：明
体裁：古风

我来敬亭下，江练仍如昨。青山在目前，谢公如可作。入城畏尘嚣，借此看栖跃。置足不厌高，洗心渐以扩。素波涌湖口，微风来丛薄。俯视乱帆影，往来相约掠。指掌天下事，宛然丘上壑。我愿骥尾蝇，君其鸡群鹤。相逢欲解剑，无忘今日乐。豪歌侠少行，晚霞为吹落。
春日早行
作者：黄尊素
朝代：明
体裁：五言律诗

抗旌经古道，暝色未全分。渐隐林间月，微生海际云。轻阴开积翠，细草落青芬。谁破曈曈晓，鸣禽客底闻。
登金柱山
作者：黄尊素
朝代：明
体裁：七言律诗

乘兴扁舟揽物华，更将双屐破烟霞。山横天末云头迥，塔落波心日脚斜。谁念遗祠香火冷，且留残醉管弦哗。争如江上垂纶叟，剩有閒情数暮鸦。
秋浦草
作者：黄尊素
朝代：明
体裁：七言绝句

江城三月绿迢迢，一片新烟带雨娇。送尽王孙何限意，偏留明月伴中宵。
西江月
作者：黄尊素
朝代：明

疏星一一如洗，朗月明明欲波。高台夜听竹声过，热心被他吹破。最喜良田满满，还看远岫峨峨。风前一枕漫颜酡，却笑从前总错。
马上
作者：黄尊素
朝代：明
体裁：七言绝句

层冰积雪逗村家，半去春光柳未芽。一日鸣骢南陌上，黄鹂已闹杏头花。
再过半山堂
作者：黄尚质
朝代：明
体裁：七言律诗

春风重过半山堂，依旧千峰入坐苍。更有好花明后院，旋添新竹荫虚廊。画图想像摹云谷，诗句模糊认雨墙。却怪山禽似相识，向予啼上卧龙冈。
采茶女
作者：黄尚质
朝代：明
体裁：五言绝句

结束乌椎髻，携筐去采茶。归逢邻女笑，也插杜鹃花。
除日淮上
作者：黄尚质
朝代：明
体裁：五言律诗

除暮立江涯，朔风吹白沙。冰桥艰渡马，雪柳亦栖鸦。寒重角声咽，日残帆影斜。淮阳三逼岁，无那忆梅花。
壬戌春日阅邸报有感二首
作者：黄居中
朝代：明

征兵索赋罢何时，西蜀东韩事可危。戈戟舌端谋国少，军麾纸上出关迟。天威未取鲸鲵僇，庙算犹同燕雀嬉。战守茫茫纷聚讼，狐臣纬恤泪空垂。征发传呼獬豸威，台臣拥传有光辉。书生讲武皆投笔，游客从戎尽着绯。使括登坛名半假，效韩驱市计全非。逍遥河上如风影，愁绝成都未解围。
壬戌春日阅邸报有感二首·其一
作者：黄居中
朝代：明

征兵索赋罢何时，西蜀东韩事可危。戈戟舌端谋国少，军麾纸上出关迟。天威未取鲸鲵僇，庙算犹同燕雀嬉。战守茫茫纷聚讼，狐臣纬恤泪空垂。
壬戌春日阅邸报有感二首·其二
作者：黄居中
朝代：明

征发传呼獬豸威，台臣拥传有光辉。书生讲武皆投笔，游客从戎尽着绯。使括登坛名半假，效韩驱市计全非。逍遥河上如风影，愁绝成都未解围。
摄山顶
作者：黄居中
朝代：明
体裁：五言律诗

鸟道郁千盘，弥天古木攒。苍崖陵绝汉，绀宇俯层峦。大地浮杯小，长江匹练寒。从教双屐倦，随喜一凭阑。
有渚轩宴集用韵答潘景升轩以顾渚茶得名余与景升不善酒而有茶癖故云
作者：黄居中
朝代：明

独醒惭逋酒债频，随君啜茗坐花茵。酒楼邀月人怀楚，茗渚抽烟鸟报春。话到丁年惊逝水，歌翻《子夜》动梁尘。犹怜掷果当年客，日日江皋赋雒神。
栖霞
作者：黄居中
朝代：明
体裁：五言律诗

江左誇灵胜，开山自朗师。烟霞栖古佛，风雨护残碑。石室千身幻，铢衣六代遗。徵君不可迹，何处结茅茨。
状元瑞莲一茎三花
作者：黄居俊
朝代：明

绿萼盈池漾碧苔，清香每逐好风来。翩翩素色三花舞，濯濯芳容一蒂开。洁若月娥升玉殿，皎如霜女度瑶台。时人都说濂溪兴，谁识休徵兆大魁。
吴城晓发
作者：黄居石
朝代：明
体裁：五言律诗

凌晨方挂席，已出望湖亭。野店明残火，秋江落晓星。鸡声寒草屋，雁影起沙汀。浪迹知何似，飘飘学水萍。
日映苍松图
作者：黄居石
朝代：明

谁写虬松迥出尘，朝阳晴映晓云新。千寻干耸三冬色，半亩阴凝一洞春。阆苑风高侵鹤梦，蓝田霜冷老龙鳞。旁依玉树茏葱美，异日荣封莫问秦。
梅花
作者：黄居石
朝代：明

小小村旁曲曲川，半株奇特倚孤烟。山中隐者形多古，世外佳人骨欲仙。疏影晚笼沽酒店，暗香晴落钓鱼船。频搔鹤发閒看汝，落落春怀又一年。
清凉台
作者：黄居石
朝代：明

清凉台畔怯登临，金谷园荒野色侵。风曳舞衣云尽散，露寒歌扇月空沉。千年艳骨埋秋藓，一片香魂泣暮林。莫道娉婷容易死，明珠难买坠楼心。
督耕
作者：黄居石
朝代：明
体裁：古风

不耕受其饥，食力宜耒耜。春有事西畴，入夏共耘耔。所望在秋成，终岁勤如此。上以输征贼，下以宁妇子。埋名畎亩间，河清或能俟。东邻华盖新，已闻书怪字。北里紫骝骄，昨报沙场死。荣枯易朝昏，何如荷锄子。堪笑南阳人，一出终多事。
秋雨
作者：黄居石
朝代：明

疏帘飒飒似潇湘，入望云山忽渺茫。芦荻响寒喧隔岸，芙蓉香老湿横塘。潜供晓睡过僧院，暗送秋怀上客床。四野沉溟重九近，东篱愁杀御衣黄。
舟夜
作者：黄居石
朝代：明

雨遏云痕重，江宽暑气消。橹摇乡梦破，风送客心遥。仄岭衔山月，轻帆顺去潮。蓬窗间独倚，虚度可怜宵。
赠陈三谷
作者：黄居石
朝代：明
体裁：七言律诗

一壶烟月一藜筇，短发逍遥粤海东。茶臼响生尘碾绿，药炉香发火蒸红。麻衣宰相云泉里，玉洞真人市肆中。若使相逢如魏武，休教草檄愈头风。
鄢城除夕
作者：黄居石
朝代：明
体裁：五言律诗

老去惊年速，愁来怯路赊。身贫轻作客，世乱易离家。柏叶虚浮酒，椒盘不颂花。妻孥当此夕，应念隔天涯。
新开学前南门
作者：黄履谦
朝代：明

千年文运自今开，端赖贤侯济世才。雨雪飘飘几扑面，晴阳杲杲彻纤埃。含风芹藻呈天巧，得露鲲鹏出地雷。异日登临瞻瑞气，贞珉回看更崔巍。
寄升庵调黄莺儿
作者：黄峨
朝代：明
体裁：古风

晴雨酿春寒，见繁花树树，残泥涂满眼。登临倦，江流几湾？云山几盘？天涯极目空肠断，寄书难。无情征雁，飞不到滇南。
寄夫
作者：黄峨
朝代：明
体裁：七言律诗

雁飞曾不到衡阳，锦字何由寄永昌。三春花柳妾薄命，六诏风烟君断肠。曰归曰归愁岁暮，其雨其雨怨朝阳。相闻空有刀环约，何日金鸡下夜郎？
绝句
作者：黄峨
朝代：明
体裁：五言绝句

才经赏月时，又度菊花期。岁月东流水，人生远别离。
游七星岩
作者：黄嶅
朝代：明

北斗光芒跨彩虹，何时悬象洞岩中。天开金界流霞岛，人对银河步月宫。错落珠玑联玉乳，参差乌兔映璿空。卢生策杖殊无倦，采采芙蓉越水东。
六月过唐县镇
作者：黄巩
朝代：明
体裁：五言律诗

滚滚红尘里，凭谁赋远游。垂杨低拂马，深竹暗鸣鸠。春事将无及，疮痍尚未瘳。劳歌应更苦，回首汉东流。
冬日书怀
作者：黄巩
朝代：明
体裁：五言律诗

独立苍茫里，悠悠一转蓬。风尘连岁俭，湖海又途穷。野旷飞鸢急，沙寒落雁空。思君何处所，斜日下帘栊。
同冢
作者：黄巩
朝代：明
体裁：五言绝句

同冢七十二，累累总可疑。但寻遗臭处，便是老暪尸。
山中吟
作者：黄巩
朝代：明
体裁：古风

春山澹无姿，春云湿将雨。隔林有人家，知是云深处。云深山径微，欲往疑无路。不如山中人，只在山中住。
春雨亭
作者：黄巩
朝代：明
体裁：七言律诗

滨江亭子锁春阴，一水盈盈雨正深。小径飞花红渐湿，柴门垂柳绿初沉。坐深野老还争席，听近樵歌不出林。莫是向来游眺处，东风吹动故园心。
正德己巳春过泗州寺
作者：黄巩
朝代：明
体裁：七言律诗

孤村风雨掩柴扉，一道松篁拥翠微。地僻时闻山鸟语，江空暮捲野云飞。断碑岁久无文字，废圃春深老蕨薇。又得浮生閒半日，红尘回首几人非。
永明寺
作者：黄巩
朝代：明
体裁：五言律诗

野寺平芜外，双林夕霭中。鸟声诸念寂，花影一灯红。浪迹惭僧定，浮生共佛空。百年又今日，惆怅对东风。
登九峰
作者：黄巩
朝代：明
体裁：五言律诗

九日九峰寺，西风又送秋。竹间无路入，树杪有泉流。多事还佳节，伤心问故丘。山灵致吾意，长与护松楸。
襄阳即事
作者：黄巩
朝代：明
体裁：五言律诗

断岸移沙觜，江城倚汉滨。山光馀照日，花艳正逢春。胜地登临遍，东风感慨新。不知耆旧传，更有姓庞人。
赤壁街
作者：黄巩
朝代：明
体裁：五言绝句

坡仙天下士，声迹重江湖。借问梦中鹤，何如绕树乌。
鸡足峰
作者：黄巩
朝代：明
体裁：七言绝句

风送溪流一棹轻，断云树里夕阳明。山庄野寺相过地，莫怪庞公不入城。
与张南山振卿胡藻潭全之彭横塘宜定饮部署观冶金南山颂旧作有知字韵饮既南山拉藻潭横塘骑马归希英当直巡宿署倚知字韵成一律录呈
作者：黄希英
朝代：明
体裁：七言律诗

鱼钥沉沉禁漏迟，孤灯细雨更凄其。城头月暗征鸿度，夜半霜寒老鹤知。鼎里袅蹄看潋滟，枕中鸿宝觉支离。有怀伯起不成寐，冷坐幽斋自咏诗。
任镇远新凿东山石洞同寅联句寄靖州如舜弟
作者：黄希英
朝代：明
体裁：七言律诗

古洞云埋太始苔，山公初斸白云开。全凭神力为呵护，要待高人与剪裁。绝磴已将群石补，隙峰须把万松栽。新宫敬祀朱夫子，吾道居夷也到来。
到太平观·其一
作者：黄希英
朝代：明
体裁：五言律诗

鞅掌人间世，仙都偶此游。竹林晴翠重，茶灶紫烟浮。倚树衣尤冷，看山云欲流。羽人多逸兴，携我上山头。
到太平观·其二
作者：黄希英
朝代：明
体裁：五言律诗

炎蒸困驱逐，胜地涤烦忧。鸟与黄冠狎，人因翠竹留。松风六月冷，鼎气万年浮。即此是真境，何须十二楼。
南村
作者：黄希英
朝代：明
体裁：七言律诗

浦云深处即南村，野老閒来只闭门。物外托交惟绿醑，枕中谁梦到朱轓。收将禾黍秋风晚，散罢鸡豚晓日暾。积善莫疑天道远，还留老眼望儿孙。
又分得何字韵
作者：黄希英
朝代：明
体裁：七言律诗

深杯莫惜醉颜酡，江树冥冥暮霭多。花发九重新雨露，云连百二旧山河。一关凉月还驱马，八水残民总负疴。江草无情留锦缆，分携曾奈故人何。
复和马子莘三雨亭
作者：黄希英
朝代：明
体裁：五言律诗

芜荒一肘地，刈竹放云来。细草知春茁，芳樽向晚开。鱼欢频㗱藻，莓湿欲侵台。如寄吾生耳，花前且举杯。
斗蟋蟀
作者：黄希英
朝代：明
体裁：五言律诗

促织寒声切，荒阶细草稠。穴居墙有□，仰食露先秋。勇斗将谁为，微躯敢自谋。残灯倚孤杼，为尔忆关楼。
游观道房
作者：黄希英
朝代：明
体裁：七言律诗

窗涵倒影水摇明，蓟子焚香坐诵经。竹暖日边调鹤舞，风腥夜半听龙鸣。服残石髓苔封鼎，炼罢华池液转琼。松影云容疑可揽，人间端亦有蓬瀛。
种水仙花·其一
作者：黄希英
朝代：明
体裁：七言绝句

宗生元不混尘缘，雪貌幽姿总属仙。睡去蓬壶无觅处，梦回香雪满江天。
种水仙花·其三
作者：黄希英
朝代：明
体裁：七言绝句

蓬莱山上罢琼筵，河伯宫中洗玉泉。缃带玉环裹香雾，娇姿谁羡鹤林仙。
种水仙花·其二
作者：黄希英
朝代：明
体裁：七言绝句

丰神恍惚想凌波，未许香尘污袜罗。谁意玉京归鹤驭，满园琼佩舞婆娑。
虚舟
作者：黄希英
朝代：明
体裁：古风

千章大木出邓林，刳为巨舰倚江岑。豪商黠贾侔大利，翻成盐井横黄金。益以万钟轻若羽，如山屹立当江心。乘凌洪涛日千里，簸惊蛟鳄潜幽深。春来积雪消蜀门，滟滪堆前细如马。惊雷怪波裂厚坤，击触崩崖去如瓦。黑风震撼洞庭波，河伯之宫倏倾泻。乾坤荡坼走荆吴，螭骇鲸奔无处下。比时橦樯不可恃，激冲飘簸同浮查。三老旁观尽股慄，天吴九首嬉相誇。如何虚舟只一叶，浮沉云水倚江花。野水才深四五尺，渔蓑归去夕阳斜。纵被微风忽吹去，触突船舷人不忤。人能虚心游物外，肝鬲肾肠尽倾露。谷神不死妙无穷，人世于今同一赴。漆园蒙叟最探玄，达者妙应识其趣。
西庄为上海戚上舍之父作
作者：黄希英
朝代：明
体裁：七言律诗

北簳独看青不了，西庄野老自忘机。浦花乱隔青烟迥，湖水平涵落照微。忙为课童锄药陇，閒来穿竹坐渔矶。兔园读罢无人到，犬吠村云掩昼扉。
西愚诗为马子莘姨夫作
作者：黄希英
朝代：明
体裁：七言律诗

茅屋斜连向蓐收，老人兀兀坐溪头。汉阴园里烟花静，给事庄前野水浮。梦去独游神瀵国，诗成人在夕阳楼。嗒然得丧浑忘我，倚杖閒看人捶钩。
送僧
作者：黄希英
朝代：明
体裁：七言绝句

茅堂咫尺近蓬莱，云水平田尽日开。大士居心原不碍，故山无往亦无来。
送同寅马中孚督饷闽浙二省
作者：黄希英
朝代：明
体裁：古风

国家有经费，数贡在万方。厥土或壤埆，成赋因低昂。捍禦藉北土，饟饷资南荒。道理虽遐邈，贡赋固有常。皇心每轸念，狡猾遂鸱张。庶官既瘝旷，赤子添痍疮。户曹司国贿，天语下岩廊。藏奸命刬剔，遏泽期汪洋。马君中州彦，谨悫包中黄。干将飞霜白，骅骝喷玉行。雁塔早跻陟，花封久历扬。髋髀划已解，肯綮岂张皇。倏迁司徒秩，钦承休命光。旦暮既恐悚，驰驱不自遑。咨询除宿蠹，筹画敷肾肠。融盎敷阳和，砉忽回严霜。赤城建霞幖，天姥阁石艎。镜湖樵风便，筑道旧要章。登临缘峭绝，眼界变轩昂。武夷排戟岫，穹崇列帷缃。缥缈神仙窟，青荧宋室璋。跻扳不可倦，胜赏此尤良。蔼蔼嵌崖树，巍巍夫子墙。扪萝入云岛，展敬荐溪芳。纵宕追李白，浪游过子长。诗豪不可遏，好景迫人忙。仓廪既已竭，蒸黎实未康。饿狼守庖厨，饥虎牧牢羊。劳心抚孱弱，秉志锄奸强。溪边多桤树，去后作甘棠。茧丝幸勿事，慇勤劝此觞。
送同部陈启周升陜西少参是日诸公同饯于清凉寺
作者：黄希英
朝代：明
体裁：七言律诗

蓬莱左股走南州，雉堞牵云锁翠虬。峭壁千寻连虎踞，嵌根终古压江流。苔封古井人犹恨，僧掩禅关云自浮。它日钟南欣赏处，一川花柳忆同游。
送同部陈启周升陜西少参是日诸公同饯于清凉寺分得暮字韵
作者：黄希英
朝代：明
体裁：古风

三辅旧皇都，肯綮古所数。惟彼旬宣责，藉君经济具。秉心既渊塞，敷政无错迕。逸足籋云飞，奔崖悬水注。昔日霜蹄淹，今朝麟角遇。锦帐已陪春，彤庭还列鹭。契谊投纻衣，离愁绕江树。握手无限情，江天云欲暮。
送张挥使出镇镇海
作者：黄希英
朝代：明
体裁：七言律诗

缇骑纷纷帕首红，将军千里作帡幪。令严刁斗三更月，威凛貔貅一道风。海贾行看归岛外，鲛人知不到军中。如今颇牧烦当宁，好树云台第一功。
送汪别驾赴茂州
作者：黄希英
朝代：明
体裁：五言律诗

治最誇闽越，新膺剧地劳。程赊随一鹤，梦稳见三刀。水入瞿塘险，云连栈道高。讼庭闲白日，花底酌醇醪。
题傅太守幽居
作者：黄希英
朝代：明
体裁：七言律诗

五峰溪畔有神仙，甲戌英名列俊贤。赤壁骑回坡老鹤，青囊谢绝宠公钱。闲行野色随藜杖，坐鼓春风入舜弦。绿野堂开无限乐，郭令孙子尽高骞。
题睡鸟图
作者：黄希英
朝代：明
体裁：五言绝句

春风媚桃李，百鸟正嘤呦。尔独高眠稳，应知到白头。
题闵子祠
作者：黄希英
朝代：明
体裁：五言律诗

兹乡生闵子，万载地犹辉。地阔天应迥，山明雨欲微。断桥流细水，古柳倚柴扉。野老心全古，关门杜翠微。
题高房山画山水行
作者：黄希英
朝代：明
体裁：古风

房山西湖之子孙，一腔汛扫与云屯。有时牙槎撑肺腑，幻出云涛潋滟翻。鳌头群峰压不住，海上浮来云外露。长松落落锁翠烟，前村后村尽寒雨。小桥驾壑无人行，两溪流水经石砰。乱树深中更绵邈，五城缥缈飞朱甍。此君北斗司喉舌，妙手场中誇艺绝。规模董李神更豪，素练云烟欲明灭。中堂忽生太古色，滉漾交回渺难测。安得人间有此幽旷可冥搜，吾将诛茅结屋终老长松侧。
马子莘太常无名亭对酌
作者：黄希英
朝代：明
体裁：五言律诗

对酌无名亭，微风入夜凉。雨医新病草，窗倚旧移篁。逸兴悬林壑，丹衷答庙廊。居人无老幼，尽说有庚桑。
蒙赐秋香，令人踊跃不已，兼示望章，音律可人，未及奉和，偶得一律申谢，并邀一赏云
作者：黄常
朝代：明

拜饮黄花兴未涯，此花原是我家花。枝枝清影摇秋月，朵朵含香傲晚霞。喜有金英欢令节，笑持玉液庆年华。相期莫惜来元亮，醉帽离披拟孟嘉。
出都
作者：黄应举
朝代：明

逐队出都门，重城车马喧。二年愧子道，一日受皇恩。天寿始经眼，黄河欲溯源。归来亲巳老，移孝未须言。
次和王虞石侍御西山秋望之作
作者：黄应举
朝代：明

柱笏西山爽气浮，傍林野鸟竞啁啾。烟笼淡柳丝丝暮，风捲残荷叶叶秋。有客题诗酬逸赏，几人缓步接清游。尘踪莫附淩霄翮，梦入丹崖尽日留。
署中偶感
作者：黄应举
朝代：明

偶作彰州令，风烟满画栏。只缘五斗米，却笑两年官。山色静堪把，民情渐可观。莫言鸿未集，正好挂予冠。
赠鄱阳胡中存
作者：黄应举
朝代：明

匡阜接天都，清阴湛蠡湖。奇含双剑气，瑞毓九苞符。谢树庭相倚，韦经代不孤。金茎擎日晓，长挹露华濡。
赠魏合虚进士
作者：黄应举
朝代：明

相闻相忆限相从，同听长安晚寺钟。陈榻久知迟孺子，李舟谁许并林宗。望来彩翮青云远，弹罢朱弦碧水溶。蓬岛瀛洲看缥缈，可能携手最高峰。
北岸渔歌
作者：黄应期
朝代：明

秋水一色天，孤舟夹岸边。夜静帆摇月，风清箬带烟。火起青红灿，网晒日晴闲。䱦向江中弃，绩从梁上悬。一声歌欸乃，山树绿芊芊。
新桥落成偶赋
作者：黄应秀
朝代：明

不断溪流赴海长，溪边几曲度舆梁。偶过别野看渔浦，却见飞虹跨水乡。落日影涵千顷碧，深秋斜照众山黄。自怜秋隘人烟地，乘兴时来泛羽觞。
秋兴
作者：黄应秀
朝代：明

竹杖迎风影欲斜，芙蓉江上缀年华。惊看落叶填鑫井，喜□微霜入钓槎。极目天南飞旅雁，关心蓟北动悲笳。韶光半百成何事，愁对东篱几树花。
题爱云祁君号
作者：黄应芳
朝代：明

满眼晴烟任往还，云谁遥梦到青山。百年顾复知何极，万里飞腾不可攀。风静池前看旧影，月明窗外望祥颜。悠悠一片明霄汉，题入丹青范蕙兰。
丁巳中元过济上同友人户部主政袁民悦饮南池次鹅湖公壁间韵
作者：黄廷用
朝代：明

醉酒高楼上，何人是谪仙。河流犹旦旦，月色自年年。槐露沾珠履，莲风入绮筵。朋情殊未已，捩舵促行船。放舟齐鲁下，孤鬓入新秋。岁月从他去，泥涂愧晚收。故山频在望，嘉节倍生愁。杜甫曾为客，任城亦漫游。
丁巳中元过济上同友人户部主政袁民悦饮南池次鹅湖公壁间韵·其一
作者：黄廷用
朝代：明

醉酒高楼上，何人是谪仙。河流犹旦旦，月色自年年。槐露沾珠履，莲风入绮筵。朋情殊未已，捩舵促行船。
丁巳中元过济上同友人户部主政袁民悦饮南池次鹅湖公壁间韵·其二
作者：黄廷用
朝代：明

放舟齐鲁下，孤鬓入新秋。岁月从他去，泥涂愧晚收。故山频在望，嘉节倍生愁。杜甫曾为客，任城亦漫游。
丁巳九日同寅卿卢涞西戴晋庵登高四首
作者：黄廷用
朝代：明

丰山之上何崔嵬，皇祖曾提甲士来。此地恰当龙虎会，隔江遥指凤凰台。六朝形胜归真主，百代风流属俊才。不必尊前论往事，黄花绿鬓暗相催。倚云亭馆郁崔嵬，飞盖交轩的的来。吹帽风高怜地主，授衣日落望乡台。江淮犹冒鲸鲵苦，关塞谁兼虎豹才。不觉感时翻溅泪，流华容易镜中催。晓霁攀萝缘石磴，翠微高处有仙家。紫薇泉远堪成酿，黄菊山深尚未花。御气凌风天北极，因声过雁海南涯。去年京国酬佳节，转盻滁阳又岁华。旅泊江湖经几载，行踪何处不为家。仙郎欲醉须臾酒，神女偏悭烂熳花。遥忆故人依日下，谁怜游子在天涯。山前草木伤摇落，尚有茱萸湿露华。
丁巳九日同寅卿卢涞西戴晋庵登高四首·其一
作者：黄廷用
朝代：明

丰山之上何崔嵬，皇祖曾提甲士来。此地恰当龙虎会，隔江遥指凤凰台。六朝形胜归真主，百代风流属俊才。不必尊前论往事，黄花绿鬓暗相催。
丁巳九日同寅卿卢涞西戴晋庵登高四首·其三
作者：黄廷用
朝代：明

晓霁攀萝缘石磴，翠微高处有仙家。紫薇泉远堪成酿，黄菊山深尚未花。御气凌风天北极，因声过雁海南涯。去年京国酬佳节，转盻滁阳又岁华。
丁巳九日同寅卿卢涞西戴晋庵登高四首·其二
作者：黄廷用
朝代：明

倚云亭馆郁崔嵬，飞盖交轩的的来。吹帽风高怜地主，授衣日落望乡台。江淮犹冒鲸鲵苦，关塞谁兼虎豹才。不觉感时翻溅泪，流华容易镜中催。
丁巳九日同寅卿卢涞西戴晋庵登高四首·其四
作者：黄廷用
朝代：明

旅泊江湖经几载，行踪何处不为家。仙郎欲醉须臾酒，神女偏悭烂熳花。遥忆故人依日下，谁怜游子在天涯。山前草木伤摇落，尚有茱萸湿露华。
丁巳岁除在滁前此丙辰在京乙卯在衡州志感
作者：黄廷用
朝代：明

三年守岁各殊方，京国湖南总帝乡。宦迹半生成潦倒，客怀随地转疏狂。即看腊雪开梅坞，亦有春风到草堂。不识故园同此夜，灯前儿汝几回肠。
丁巳春日长安
作者：黄廷用
朝代：明

江湖惯作疏狂客，讵意清朝得赐环。马上相逢多识面，人间无奈强为颜。春来鸟雀过深院，梦里烟霞在故山。蛮触可堪空白战，韶华容易鬓毛斑。
丁未除夕次郑谏议于野韵
作者：黄廷用
朝代：明

今宵宫漏刻将稀，旅食清朝壮志违。自少疏狂无一是，明朝安得转多非。春云新院低临幕，芳草故园半掩扉。天上归期还未卜，乡心先寄使骖飞。
七夕
作者：黄廷用
朝代：明

一度鹊桥一度新，天河云净月欹轮。年年乞巧今还拙，影照空堂拙更真。
七夕泊舟清源
作者：黄廷用
朝代：明

邂逅清源雨乍晴，天河月色漾空明。罗帏寂莫支机冷，其柰牛郎此夜情。鹊桥欢会是良缘，犹恨离情尚隔年。曾奈人间长在客，空将令夕倍愁眠。
七夕泊舟清源·其一
作者：黄廷用
朝代：明

邂逅清源雨乍晴，天河月色漾空明。罗帏寂莫支机冷，其柰牛郎此夜情。
七夕泊舟清源·其二
作者：黄廷用
朝代：明

鹊桥欢会是良缘，犹恨离情尚隔年。曾奈人间长在客，空将令夕倍愁眠。
七夕雨席上次陈平冈太史韵为
作者：黄廷用
朝代：明

仙人不易会，异岁一同盟。銮幄七香度，机丝五色成。云间惊节换，雨下映空明。欲别犹闻调，铿铿玉佩声。用拙逢知己，云何卜此程。欲应天上会，漫道别时情。泪滴河源浅，愁分曙色明。星桥犹可度，相望水盈盈。
七夕雨席上次陈平冈太史韵为·其一
作者：黄廷用
朝代：明

仙人不易会，异岁一同盟。銮幄七香度，机丝五色成。云间惊节换，雨下映空明。欲别犹闻调，铿铿玉佩声。
七夕雨席上次陈平冈太史韵为·其二
作者：黄廷用
朝代：明

用拙逢知己，云何卜此程。欲应天上会，漫道别时情。泪滴河源浅，愁分曙色明。星桥犹可度，相望水盈盈。
不及出侍秋江夜饮
作者：黄廷用
朝代：明

病魔今喜遇知音，拾笔凉窗试短吟。旅夜钟声来远寺，谁家砧响隔疏林。揽衣欲往怀千结，却屧无缘酒半斟。抚几阶前蛩唧唧，孤灯剔尽落花深。
世芳楼为宫保许松皋赋
作者：黄廷用
朝代：明

城南玄圃起仙楼，楼上云齐五凤头。华岳平看青欲滴，洛川俯听碧长流。瑶花琪树祥风转，宝轴牙签瑞霭浮。相国传家还自别，清芬千载挹皇休。嵩丘奕奕枕河阳，银榜璇题翠雾香。隆栋即占符宝异，丕基应羡福图长。赐书万卷凌牛斗，卜世千年引凤凰。况有芝兰盈谢砌，春风花气袭云裳。
世芳楼为宫保许松皋赋·其一
作者：黄廷用
朝代：明

城南玄圃起仙楼，楼上云齐五凤头。华岳平看青欲滴，洛川俯听碧长流。瑶花琪树祥风转，宝轴牙签瑞霭浮。相国传家还自别，清芬千载挹皇休。
世芳楼为宫保许松皋赋·其二
作者：黄廷用
朝代：明

嵩丘奕奕枕河阳，银榜璇题翠雾香。隆栋即占符宝异，丕基应羡福图长。赐书万卷凌牛斗，卜世千年引凤凰。况有芝兰盈谢砌，春风花气袭云裳。
丙午元日早朝试笔
作者：黄廷用
朝代：明

凤历更双纪，龙飞又一春。虞裳垂正朔，汉履步星辰。侍奉衔恩旧，韶华献□□。毫端聊试彩，赠与采芳人。双掖开金锁，千官拱紫宸。年康占有象，阳德喜同新。王宇皆生彩，瑶台总是春。天心在五位，施及万方人。
丙午元日早朝试笔·其一
作者：黄廷用
朝代：明

凤历更双纪，龙飞又一春。虞裳垂正朔，汉履步星辰。侍奉衔恩旧，韶华献□□。毫端聊试彩，赠与采芳人。
丙午元日早朝试笔·其二
作者：黄廷用
朝代：明

双掖开金锁，千官拱紫宸。年康占有象，阳德喜同新。王宇皆生彩，瑶台总是春。天心在五位，施及万方人。
丙寅春日
作者：黄廷用
朝代：明

春迎东郭外，喜过小楼东。天上璇玑转，人间锦绣丛。碧山春酒绿，玄圃臈梅红。忽忆金银胜，承恩出汉宫。
东村兄观灯赏莲酌月种麦四时吟惠教漫兴次答
作者：黄廷用
朝代：明

骑马长安市，春游十二年。广都开火树，复游照金莲。七校香车度，千门珠履连。故乡同此夜，万里各风烟。池引金沟碧，莲开岁岁红。看花皆上客，作赋与群公。不及西湖里，相从小艇中。荷深鸥鹭狎，烟水亘长空。鸟鹊巢高树，关山起暮愁。金波云里净，桂影酒中浮。听笛当今夕，登楼度几秋。清光浑不减，一色照神州。琴史缘清暇，为园玉堰西。三春兰满畹，九日菊成蹊。吏隐怜鸿影，禅栖厌马蹄。故山多麦陇，芳草已萋萋。
东村兄观灯赏莲酌月种麦四时吟惠教漫兴次答·其一
作者：黄廷用
朝代：明

骑马长安市，春游十二年。广都开火树，复游照金莲。七校香车度，千门珠履连。故乡同此夜，万里各风烟。
东村兄观灯赏莲酌月种麦四时吟惠教漫兴次答·其三
作者：黄廷用
朝代：明

鸟鹊巢高树，关山起暮愁。金波云里净，桂影酒中浮。听笛当今夕，登楼度几秋。清光浑不减，一色照神州。
东村兄观灯赏莲酌月种麦四时吟惠教漫兴次答·其二
作者：黄廷用
朝代：明

池引金沟碧，莲开岁岁红。看花皆上客，作赋与群公。不及西湖里，相从小艇中。荷深鸥鹭狎，烟水亘长空。
东村兄观灯赏莲酌月种麦四时吟惠教漫兴次答·其四
作者：黄廷用
朝代：明

琴史缘清暇，为园玉堰西。三春兰满畹，九日菊成蹊。吏隐怜鸿影，禅栖厌马蹄。故山多麦陇，芳草已萋萋。
中丞刘带川招福州西楼观竞渡
作者：黄廷用
朝代：明

佳节同登江上楼，飞凫点点水中浮。舟人不解沉罗事，一醉谁知吊古愁。汀蒲漠漠水盈盈，复有江花相映明。夹岸旌旗摇日色，太平箫鼓泛春声。去岁江城早闭门，今年城外笑歌喧。摐金伐□龙舟上，游子谁知主将恩。
中丞刘带川招福州西楼观竞渡·其一
作者：黄廷用
朝代：明

佳节同登江上楼，飞凫点点水中浮。舟人不解沉罗事，一醉谁知吊古愁。
中丞刘带川招福州西楼观竞渡·其三
作者：黄廷用
朝代：明

去岁江城早闭门，今年城外笑歌喧。摐金伐□龙舟上，游子谁知主将恩。
中丞刘带川招福州西楼观竞渡·其二
作者：黄廷用
朝代：明

汀蒲漠漠水盈盈，复有江花相映明。夹岸旌旗摇日色，太平箫鼓泛春声。
中秋雨约不遂
作者：黄廷用
朝代：明

飘飘桂子江村里，鹊绕高枝灯影前。舟泛璜塘虚旧约，杯倾鉴水失良缘。
丰乐亭
作者：黄廷用
朝代：明

由来沃土偏宜稼，一上丰山望可怜。半郭树林环涧曲，万箱禾黍负城边。春风馌亩欣田畯，秋日分门给社钱。忧国至今聊暂减，太平箫鼓乐康年。羡此民风何太古，邦人相见每从容。田中滞穗堪遗寡，廪衷多稌合庆农。酒熟漫寻芳草地，诗成偏在白云峰。紫薇泉畔栖霞客，秪有神交一梦逢。
丰乐亭·其一
作者：黄廷用
朝代：明

由来沃土偏宜稼，一上丰山望可怜。半郭树林环涧曲，万箱禾黍负城边。春风馌亩欣田畯，秋日分门给社钱。忧国至今聊暂减，太平箫鼓乐康年。
丰乐亭·其二
作者：黄廷用
朝代：明

羡此民风何太古，邦人相见每从容。田中滞穗堪遗寡，廪衷多稌合庆农。酒熟漫寻芳草地，诗成偏在白云峰。紫薇泉畔栖霞客，秪有神交一梦逢。
丰山同侍御蒋毅所别翰撰陈环江再叠前韵
作者：黄廷用
朝代：明

瑶花琪草未为穷，春日寻芳水涧东。独步绝峰斜带日，谁言高处不禁风。孤云过鸟青霄上，远树浮烟碧落中。别后此心君自见，百年交谊几人同。花鸟春深思亦穷，芳游何日不西东。云边乍吐千山月，江上翻生万壑风。道宇全藏岩岫衷，人家半在驿楼中。从今此地知谁伴，复得论交尊酒同。
丰山同侍御蒋毅所别翰撰陈环江再叠前韵·其一
作者：黄廷用
朝代：明

瑶花琪草未为穷，春日寻芳水涧东。独步绝峰斜带日，谁言高处不禁风。孤云过鸟青霄上，远树浮烟碧落中。别后此心君自见，百年交谊几人同。
丰山同侍御蒋毅所别翰撰陈环江再叠前韵·其二
作者：黄廷用
朝代：明

花鸟春深思亦穷，芳游何日不西东。云边乍吐千山月，江上翻生万壑风。道宇全藏岩岫衷，人家半在驿楼中。从今此地知谁伴，复得论交尊酒同。
为参军郑以材赋双亲荣寿
作者：黄廷用
朝代：明

南湖遥望北辰中，锦轴天书下汉宫。家住鹿门持绿玉，长从仙母醉春风。几度秋风客帝城，不堪游子远离情。词人欲拟长生曲，并入江南彩凤鸣。
为参军郑以材赋双亲荣寿·其一
作者：黄廷用
朝代：明

南湖遥望北辰中，锦轴天书下汉宫。家住鹿门持绿玉，长从仙母醉春风。
为参军郑以材赋双亲荣寿·其二
作者：黄廷用
朝代：明

几度秋风客帝城，不堪游子远离情。词人欲拟长生曲，并入江南彩凤鸣。
为李东冈都谏题双寿
作者：黄廷用
朝代：明

清漳河上彩云回，锦瑟鸾笙白玉杯。阆苑仙翁凌紫驾，瑶池王母下春台。锦轴天书自帝家，丹砂金鼎驻年华。洞门长向春风里，笑对蟠桃满树花。辉辉南极映春城，玉署彤闱客里情。遥忆诸郎娱寿彩，独怜游子在神京。上苑不堪芳草绿，南山遥望白云明。欲从银汉传春信，玳瑁楼前紫雁声。
为李东冈都谏题双寿·其一
作者：黄廷用
朝代：明

清漳河上彩云回，锦瑟鸾笙白玉杯。阆苑仙翁凌紫驾，瑶池王母下春台。
为李东冈都谏题双寿·其三
作者：黄廷用
朝代：明

辉辉南极映春城，玉署彤闱客里情。遥忆诸郎娱寿彩，独怜游子在神京。
为李东冈都谏题双寿·其二
作者：黄廷用
朝代：明

锦轴天书自帝家，丹砂金鼎驻年华。洞门长向春风里，笑对蟠桃满树花。
为李东冈都谏题双寿·其四
作者：黄廷用
朝代：明

上苑不堪芳草绿，南山遥望白云明。欲从银汉传春信，玳瑁楼前紫雁声。
为远峰题
作者：黄廷用
朝代：明

客□看山眼更明，前山独露此峰清。云霄有路今非远，廊庙江湖万里情。
为钱东湖老先生题芙蓉
作者：黄廷用
朝代：明

春色江南处处同，赏心谁复度秋风。喜看白发明湖水，长对芙蓉一树红。
乙丑冬重过古囊
作者：黄廷用
朝代：明

不到囊山上，于今十二年。路迷荒草里，寺没古松前。何处来清磬，空山眷法筵。倭奴频作祟，无地可安禅。虎溪三笑后，图□几人传。风景怜今日，登临忆昔年。珠林芳树合，金刹碧云连。讵意红尘起，斋心秪自怜。净域何销歇，禅门困是空。一灯山月下，孤钵野云中。栋桡埋秋草，塔危带夕鸿。终期扫坛级，来上辟支宫。本是吾宗子，超然云外情。重莲昭帝贶，双虎狎师行。缩地通仙界，扣关入洛城。空馀丹鼎在，采药学无生。飞锡从初地，布金种福田。兽蹲承跌座，鸟喜结花毡。芝产灵池润，松滋甘露偏。禅心明皎月，兹事已千年。翠微分半榻，胜托此真缘。披草寻龙藏，过溪饮虎泉。香花萦下界，脩竹出诸天。忽忆同游者，浮生殊可怜。
乙丑冬重过古囊·其一
作者：黄廷用
朝代：明

不到囊山上，于今十二年。路迷荒草里，寺没古松前。何处来清磬，空山眷法筵。倭奴频作祟，无地可安禅。
乙丑冬重过古囊·其三
作者：黄廷用
朝代：明

净域何销歇，禅门困是空。一灯山月下，孤钵野云中。栋桡埋秋草，塔危带夕鸿。终期扫坛级，来上辟支宫。
乙丑冬重过古囊·其二
作者：黄廷用
朝代：明

虎溪三笑后，图□几人传。风景怜今日，登临忆昔年。珠林芳树合，金刹碧云连。讵意红尘起，斋心秪自怜。
乙丑冬重过古囊·其五
作者：黄廷用
朝代：明

飞锡从初地，布金种福田。兽蹲承跌座，鸟喜结花毡。芝产灵池润，松滋甘露偏。禅心明皎月，兹事已千年。
乙丑冬重过古囊·其六
作者：黄廷用
朝代：明

翠微分半榻，胜托此真缘。披草寻龙藏，过溪饮虎泉。香花萦下界，脩竹出诸天。忽忆同游者，浮生殊可怜。
乙丑冬重过古囊·其四
作者：黄廷用
朝代：明

本是吾宗子，超然云外情。重莲昭帝贶，双虎狎师行。缩地通仙界，扣关入洛城。空馀丹鼎在，采药学无生。
乙酉同方石南侯石溪过江郎山行酒赋诗兹辛卯秋复过此二兄不可作矣凄然有感
作者：黄廷用
朝代：明

秋深万木乱山黄，愁听猿声隔岸长。泉汇溪流萦绝磴，云开霞色映斜阳。看诗为尔增新恨，对酒凭谁发故狂。蕉鹿于今真幻梦，石门回首忆江郎。
九日送友人还莆
作者：黄廷用
朝代：明

黄花不为离情绽，绿酒偏因别思深。高望云山何处是，凭君一寄故园心。升高御气尽仙寰，今古乾坤自往还。眇眇青冥飞一雁，飘飘白羽过三山。
九日送友人还莆·其一
作者：黄廷用
朝代：明

黄花不为离情绽，绿酒偏因别思深。高望云山何处是，凭君一寄故园心。
九日送友人还莆·其二
作者：黄廷用
朝代：明

升高御气尽仙寰，今古乾坤自往还。眇眇青冥飞一雁，飘飘白羽过三山。
九日饯友人出郭纪游次韵
作者：黄廷用
朝代：明

天地清秋人易老，今年今日不重回。斜阳归客双旌迥，隔岸渔家小艇来。入馔即甘鱼鲙细，传觞遥指菊花开。临流未许酬佳节，更上龙山百尺台。黄金台上秋风起，黄金台下菊花黄。游人来去欢重九，词客登临向夕阳。城郭烟霞相掩映，云空凫雁自翱翔。白衣送酒今何在，万古风流一羽觞。贵第侯家能作主，高筵绮席恣淹留。五陵见客谁青眼，百岁逢秋自白头。醉泛木兰烟渚净，閒登石磴野林幽。遥思陶令花三径，不识花前人醉不。
九日饯友人出郭纪游次韵·其一
作者：黄廷用
朝代：明

天地清秋人易老，今年今日不重回。斜阳归客双旌迥，隔岸渔家小艇来。入馔即甘鱼鲙细，传觞遥指菊花开。临流未许酬佳节，更上龙山百尺台。
九日饯友人出郭纪游次韵·其三
作者：黄廷用
朝代：明

贵第侯家能作主，高筵绮席恣淹留。五陵见客谁青眼，百岁逢秋自白头。醉泛木兰烟渚净，閒登石磴野林幽。遥思陶令花三径，不识花前人醉不。
九日饯友人出郭纪游次韵·其二
作者：黄廷用
朝代：明

黄金台上秋风起，黄金台下菊花黄。游人来去欢重九，词客登临向夕阳。城郭烟霞相掩映，云空凫雁自翱翔。白衣送酒今何在，万古风流一羽觞。
九月十二日宫允孙季泉太史尹洞山林肖泉王槐野郭东野过对菊有作资韵
作者：黄廷用
朝代：明

城东小径傍河开，几得从容一举杯。偶兴忽传仙客至，留欢先遣夷人回。重阳白酒犹堪醉，满院黄花亦足陪。对烛赓吟成坐久，不知宫漏出蓬菜。
书西厅小亭
作者：黄廷用
朝代：明

如此山腰作亭榭，何曾一费买山资。林间云鸟来无数，三鹳今年巢一枝。幽亭曲径通流水，日暮尊前对此君。双鹤自来还自舞，一声长啸入青云。
书西厅小亭·其一
作者：黄廷用
朝代：明

如此山腰作亭榭，何曾一费买山资。林间云鸟来无数，三鹳今年巢一枝。
书西厅小亭·其二
作者：黄廷用
朝代：明

幽亭曲径通流水，日暮尊前对此君。双鹤自来还自舞，一声长啸入青云。
井梧
作者：黄廷用
朝代：明

井梧飘叶无人扫，更著风吹叠砌深。草木由来惊岁晚，人生莫叹二毛侵。
似楼为太宰李古冲赋
作者：黄廷用
朝代：明

跨岸结华屋，俯瞰建水滨。槛楯何诘曲，隆栋出寰尘。绮疏流日月，飞栋蹑星辰。宛若高楼峻，所居宜仙人。卜构仍幽胜，夷然物与春。桂兰盈深谷，松竹郁蓁蓁。绿畴绕花径，迤逦野市邻。轩外鱼龙窟，舟楫济平津。极眺亘百里，回合芳气新。结轸恣游赏，咏歌各自陈。以兹观物理，伊何乃其真。高贤已冥悟，遘会且秉钧。驰情游千古，远念周八垠。眷言惟其有，因之契若神。始知名楼者，一心抱经纶。
候南崖不至
作者：黄廷用
朝代：明

晓天到晚难常霁，秋月连年得几圆。此夜与君期后会，相思万里寄云烟。
元夕赠苏州二守如雍侄
作者：黄廷用
朝代：明

春灯春月晃春城，相向尊前二阮情。今夜逢春春尚浅，更看春色老蓬瀛。
元日侍班
作者：黄廷用
朝代：明

叨陪侍从奉天东，袅袅云烟春日红。仕愿君王多福祉，词臣岁岁赋东风。
元日早朝
作者：黄廷用
朝代：明

万年休历转三阳，听漏金门夜未央。双阙鸣钟开宝雾，群公摇佩动文昌。礼成元日随鹓鹭，乐奏钧天引凤凰。共沐春光通御气，垂衣今喜见虞唐。
元日试笔（己酉）
作者：黄廷用
朝代：明

今日逢元日，朝回一赋诗。花拈江子笔，云映□□帷。万□书平架，九调酒满卮。恩华先侍从，何□答君私。荏苒年华易，今当半百时。螭头长载笔，旅鬓渐成丝。青眼谁相识，丹心秪自知。恩波能作颂，可以献彤墀。
元日试笔（己酉）·其一
作者：黄廷用
朝代：明

今日逢元日，朝回一赋诗。花拈江子笔，云映□□帷。万□书平架，九调酒满卮。恩华先侍从，何□答君私。
元日试笔（己酉）·其二
作者：黄廷用
朝代：明

荏苒年华易，今当半百时。螭头长载笔，旅鬓渐成丝。青眼谁相识，丹心秪自知。恩波能作颂，可以献彤墀。
元辅七旬
作者：黄廷用
朝代：明

圣皇登宝位，名世应昌期。图箓祯先兆，形容梦已知。銮坡曾授简，石室蚤摛词。间代文章伯，中朝礼乐司。璧廱周道化，蝉冕汉官仪。缉衮升黄阁，持衡佐赤墀。泰阶通地络，鳌极奠天维。草视岩廊密，梅调鼎鼐宜。重华恊帝日，一德告王时。儤直官垣切，经纶禁漏迟。金莲分既醉，玉马敕仍骑。紫蜡勤封事，瑶章慎论思。乾文辉舜藻，晋接动尧眉。净扫□枪落，光回斗柄垂。鸿钧陶有象，至正赞无为。平格前难匹，中兴今在兹。孤忠扶社稷，洪泽遍华夷。湛露滋高掌，祥风拂翠旗。爱贤频吐握，阅士每询咨。共听韶方奏，自惭竿滥吹。幸逄天老寿，敢赋玉春诗。淑气催轩律，阳和沃帝慈。承欢邻黼座，赐庆出瑶池。御馔珍盈釜，仙浆香满卮。荣叨芳宴及，感并宠恩推。快睹稀龄度，端居列辟师。鹓行瞻独鹤，龟算数非罴。对镜颜长驻，胜簪发未丝。分明松柏质，不改雪霜姿。寄适情偏逸，遐观景更奇。山含三岛合，海注百川随。云翥丹丘凤，雨丛玄圃芝。神州春荡荡，禹甸物熙熙。愿奉千年历，明良福屦绥。
再叠前韵答蒋侍御
作者：黄廷用
朝代：明

自昔东南多王气，龙翔凤翥叠层峰。天回日月金风冷，地切星辰玉露浓。帘外青歌添逸兴，灯前妙舞若为容。豺狼夜里争相避，隐隐江村野寺钟。一声过雁涵云影，指点长江江上峰。莫苦病魔寻药去，且乘酒兴对花浓。汉朝霜简推公雅，晋代风流说仲容。月下归来清梦绕，与君长乐听疏钟。
再叠前韵答蒋侍御·其一
作者：黄廷用
朝代：明

自昔东南多王气，龙翔凤翥叠层峰。天回日月金风冷，地切星辰玉露浓。帘外青歌添逸兴，灯前妙舞若为容。豺狼夜里争相避，隐隐江村野寺钟。
再叠前韵答蒋侍御·其二
作者：黄廷用
朝代：明

一声过雁涵云影，指点长江江上峰。莫苦病魔寻药去，且乘酒兴对花浓。汉朝霜简推公雅，晋代风流说仲容。月下归来清梦绕，与君长乐听疏钟。
再经上杭
作者：黄廷用
朝代：明

一别杭川三十春，重过半是旧游人。却怜世事浑成梦，谁访□□独悟真。布褐相看青眼在，绮□□□□□□。□□□□□□□，□□□□□□□。
写怀
作者：黄廷用
朝代：明

客里逢春减却寒，如何不见出门宽。百年道体元无极，一点灵台自有官。野棹风轻娱彩侍，山钟天煖忆朝班。燕闽两度空归去，今日休题行路难。
冬至习仪朝天宫用韵
作者：黄廷用
朝代：明

斋心晓坐众星稀，行到桥西宫漏微。广宇风高摇佩玉，虚檐雪积晃朝衣。一元紫极阳初动，万汇瑶寰春欲归。太史共占云物瑞，叩玄童子已忘机。王局琳宫车马稀，丹炉药鼎俗缘微。自朝真祖□金箓，为习官仪见紫衣。暖日尚迟欣小至，寒梅欲放坐忘归。云深剖竹堪烹茗，半榻谈经觉息机。
冬至习仪朝天宫用韵·其一
作者：黄廷用
朝代：明

斋心晓坐众星稀，行到桥西宫漏微。广宇风高摇佩玉，虚檐雪积晃朝衣。一元紫极阳初动，万汇瑶寰春欲归。太史共占云物瑞，叩玄童子已忘机。
冬至习仪朝天宫用韵·其二
作者：黄廷用
朝代：明

王局琳宫车马稀，丹炉药鼎俗缘微。自朝真祖□金箓，为习官仪见紫衣。暖日尚迟欣小至，寒梅欲放坐忘归。云深剖竹堪烹茗，半榻谈经觉息机。
冬至院中斋宿次张学士水南韵
作者：黄廷用
朝代：明

高楼杰阁禁城重，履庆斋居列馆东。翠柏树深行白鹤，黄钟律转应苍龙。春回缇室长迎日，地切蓬山冷驭风。子夜静看霄汉上，璧珠光映九垓中。
分水关
作者：黄廷用
朝代：明

廿载欲归归不得，故乡今日得真归。关当分水云犹合，路入中天鸟亦稀。万壑滩声遥带雨，千峰树色半承晖。连朝曾柰驱驰苦，未卜何年可息机。
刘泗州邀饮弘善寺次太仆侄孙韵
作者：黄廷用
朝代：明

白马青春独采芳，韶华容易夏初长。沙堤远列槐阴翠，霄汉高飞雁影行。云接灵洲虚度钵，□通幽径曲流觞。即耽胜地谋良夜，刻漏风传尚未央。孤峰片石虎溪东，枕簟清凉两鬓蓬。色相自窥涵碧里，真缘俱苦化缁中。三千世界看心异，五百王人说法同。半偈几时参上乘，数声清磬出禅宫。参军欲往濠梁日，珍重珠筵一见招。东郭云中藏雁塔，夕阳山外起霞标。竹林二阮期横榻，桑梓群公故驻轺。梵乐仙歌喧入座，南薰披拂似虞韶。金吾执戟世将军，谱系原从井邑分。宫酝昼长成款洽，池荷风细送清芬。乡心忽动怜黄鹄，劫累犹牵礼白云。飞锡几人能入定，振衣无语立斜曛。
刘泗州邀饮弘善寺次太仆侄孙韵·其一
作者：黄廷用
朝代：明

白马青春独采芳，韶华容易夏初长。沙堤远列槐阴翠，霄汉高飞雁影行。云接灵洲虚度钵，□通幽径曲流觞。即耽胜地谋良夜，刻漏风传尚未央。
刘泗州邀饮弘善寺次太仆侄孙韵·其三
作者：黄廷用
朝代：明

参军欲往濠梁日，珍重珠筵一见招。东郭云中藏雁塔，夕阳山外起霞标。竹林二阮期横榻，桑梓群公故驻轺。梵乐仙歌喧入座，南薰披拂似虞韶。
刘泗州邀饮弘善寺次太仆侄孙韵·其二
作者：黄廷用
朝代：明

孤峰片石虎溪东，枕簟清凉两鬓蓬。色相自窥涵碧里，真缘俱苦化缁中。三千世界看心异，五百王人说法同。半偈几时参上乘，数声清磬出禅宫。
刘泗州邀饮弘善寺次太仆侄孙韵·其四
作者：黄廷用
朝代：明

金吾执戟世将军，谱系原从井邑分。宫酝昼长成款洽，池荷风细送清芬。乡心忽动怜黄鹄，劫累犹牵礼白云。飞锡几人能入定，振衣无语立斜曛。
别陈我峰之荆南分署
作者：黄廷用
朝代：明

楼船晓傍银河曲，欲下荆门雨涨时。天上紫云连郢树，春馀芳草间江篱。西通巫峡饶王赋，南入潇湘重客思。自昔才人多水部，衡阳归雁可无诗。
别陈我峰之荆南分署
作者：黄廷用
朝代：明
体裁：七言律诗

楼船晓傍银河曲，欲下荆门雨涨时。天上紫云连郢树，春馀芳草间江蓠。西通巫峡饶王赋，南入潇湘重客思。自昔才人多水部，衡阳归雁可无诗。
南岳纪游
作者：黄廷用
朝代：明

天下名山尊五岳，东南我已弋登临。行踪岁月成陈迹，到处烟霞结素心。金简不逢苍水使，丹垆欲傍碧云岑。自敲清磬朝真祖，朱鸟飞来遗好音。七十二峰峰上井，洞庭泉脉似相通。青龙隐伏频行雨，白鹤翱翔每驭风。河影若浮尘世外，日华秪在海门东。谁能旋转清三界，万里江山一盻中。万丈层峰生绝奇，不知谁削混濛时。高当南极开天柱，遥拱北辰转地维。封邑于今仍旧址，荒苔何处觅残碑。翠华隐现松杉里，漠漠九疑悬梦思。看山出郭扬芝盖，十里松阴带夕阳。碧落低临惟鸟道，翠微深处有仙房。绝怜衡岳三灯现，俯盻湘江一线长。独步上封寻往迹，祝融云气总茫茫。寻真杳□珠帘洞，洞里层轩烟雾浮。厌听泉声鸣涧底，忽看月色挂峰头。起坐翻经过午夜，漫眨说法度清秋。朝来观海天无际，涵彩阳精烛九州。揽衣不寐倾葵藿，兜率上人□□□。万壑云光疑水泛，千峰霞气觉天低。□□吐日侵晨见，若木何年隔海迷。绝顶摩崖留姓字，肯言簪弁籍金闺。会仙桥上石粼粼，桥下瑶花无数春。秪为俗缘牵白日，谁能冥悟出红尘。壮游司马风流在，未达虞翻骨相屯。十载封侯元有命，懒残果是度人人。鼓瑟湘灵何不见，羽人岩下奏箫笙。牛行石髓遗金迹，龙起沙潭喷玉声。采药寻师应病暍，叩关问道不知名。芙蓉万朵秋云老，夹径黄花□客情。岷山迤逦开南岳，端拱重华此帝乡。廿载摛文亲玉案，一朝分檄领衡阳。登台载酒天花舞，勒石留诗涧草香。芒屦閒攀危磴上，境非蜀道亦羊肠。□似莲形开朵朵，僧家住在藕花心。银涛夕泻滋珠蕊，紫雾晴分暖玉林。长伴藤萝看虎伏，忽□风雨听龙吟。青莲玉井华峰上，安得骖鸾一往寻。
南岳纪游
作者：黄廷用
朝代：明

昨秋驻节武夷宫，访道南山入梦中。管领春风花鸟外，忘机我已授仙童。飞鸟乍闻罗汉语，名僧种树长娑萝。花开百合供调膳，醉石长招猿鹤过。上方信宿紫虚清，秪有泉声并雨声。转觉幻尘飞不染，任从来日自阴晴。斋心净献玉坛文，前殿歌钟后殿闻。杳霭若承云旆下，西来又礼魏元君。山风吹雾锁高台，若为游人住不回。欲写仙踪犹阁笔，生憎下界仆夫催。瑶宫手掇金光草，欲汲飞泉作寿杯。遥献一心天上客，五云深处是蓬莱。桥下水流花片片，前村古寺有天台。相逢不必皆刘阮，他日人传仙子来。
南岳纪游·其一
作者：黄廷用
朝代：明

天下名山尊五岳，东南我已弋登临。行踪岁月成陈迹，到处烟霞结素心。金简不逢苍水使，丹垆欲傍碧云岑。自敲清磬朝真祖，朱鸟飞来遗好音。
南岳纪游·其一
作者：黄廷用
朝代：明

昨秋驻节武夷宫，访道南山入梦中。管领春风花鸟外，忘机我已授仙童。
南岳纪游·其七
作者：黄廷用
朝代：明

会仙桥上石粼粼，桥下瑶花无数春。秪为俗缘牵白日，谁能冥悟出红尘。壮游司马风流在，未达虞翻骨相屯。十载封侯元有命，懒残果是度人人。
南岳纪游·其七
作者：黄廷用
朝代：明

桥下水流花片片，前村古寺有天台。相逢不必皆刘阮，他日人传仙子来。
南岳纪游·其三
作者：黄廷用
朝代：明

万丈层峰生绝奇，不知谁削混濛时。高当南极开天柱，遥拱北辰转地维。封邑于今仍旧址，荒苔何处觅残碑。翠华隐现松杉里，漠漠九疑悬梦思。
南岳纪游·其三
作者：黄廷用
朝代：明

上方信宿紫虚清，秪有泉声并雨声。转觉幻尘飞不染，任从来日自阴晴。
南岳纪游·其九
作者：黄廷用
朝代：明

岷山迤逦开南岳，端拱重华此帝乡。廿载摛文亲玉案，一朝分檄领衡阳。登台载酒天花舞，勒石留诗涧草香。芒屦閒攀危磴上，境非蜀道亦羊肠。
南岳纪游·其二
作者：黄廷用
朝代：明

七十二峰峰上井，洞庭泉脉似相通。青龙隐伏频行雨，白鹤翱翔每驭风。河影若浮尘世外，日华秪在海门东。谁能旋转清三界，万里江山一盻中。
南岳纪游·其二
作者：黄廷用
朝代：明

飞鸟乍闻罗汉语，名僧种树长娑萝。花开百合供调膳，醉石长招猿鹤过。
南岳纪游·其五
作者：黄廷用
朝代：明

寻真杳□珠帘洞，洞里层轩烟雾浮。厌听泉声鸣涧底，忽看月色挂峰头。起坐翻经过午夜，漫眨说法度清秋。朝来观海天无际，涵彩阳精烛九州。
南岳纪游·其五
作者：黄廷用
朝代：明

山风吹雾锁高台，若为游人住不回。欲写仙踪犹阁笔，生憎下界仆夫催。
南岳纪游·其八
作者：黄廷用
朝代：明

鼓瑟湘灵何不见，羽人岩下奏箫笙。牛行石髓遗金迹，龙起沙潭喷玉声。采药寻师应病暍，叩关问道不知名。芙蓉万朵秋云老，夹径黄花□客情。
南岳纪游·其六
作者：黄廷用
朝代：明

揽衣不寐倾葵藿，兜率上人□□□。万壑云光疑水泛，千峰霞气觉天低。□□吐日侵晨见，若木何年隔海迷。绝顶摩崖留姓字，肯言簪弁籍金闺。
南岳纪游·其六
作者：黄廷用
朝代：明

瑶宫手掇金光草，欲汲飞泉作寿杯。遥献一心天上客，五云深处是蓬莱。
南岳纪游·其十
作者：黄廷用
朝代：明

□似莲形开朵朵，僧家住在藕花心。银涛夕泻滋珠蕊，紫雾晴分暖玉林。长伴藤萝看虎伏，忽□风雨听龙吟。青莲玉井华峰上，安得骖鸾一往寻。
南岳纪游·其四
作者：黄廷用
朝代：明

斋心净献玉坛文，前殿歌钟后殿闻。杳霭若承云旆下，西来又礼魏元君。
南岳纪游·其四
作者：黄廷用
朝代：明

看山出郭扬芝盖，十里松阴带夕阳。碧落低临惟鸟道，翠微深处有仙房。绝怜衡岳三灯现，俯盻湘江一线长。独步上封寻往迹，祝融云气总茫茫。
古囊
作者：黄廷用
朝代：明

杖藜徐步诣芳洲，谁信僧家有乐丘。万树鸟声鸣节换，四围春色驻溪流。吹笛谁人来古院，鸣钟衲子在高楼。韶华屈指春将半，不醉香醪不破愁。
古囊寿藏
作者：黄廷用
朝代：明

天削三峰挂紫霞，中峰蕊石似莲花。眼前总是金银界，仙窟栖迟即当家。容易秋风两鬓丝，人生本是百年期。三分岁月今过二，更喜韶华爱日迟。云山万叠郁崔嵬，海外扶桑带日开。谁说生前杯有限，年年春色过江来。芙蓉朵朵倚天栽，若挹仙家拥翠开。百折河流看不极，大江又汇海涛来。回忆倭夷拘五月，曾经万死可生还。如今喜免乌鸢喙，白首逸情山水间。来日苦少去日多，自营新兆古囊阿。浮生从此知归定，弄月嘲云一醉歌。
古囊寿藏·其一
作者：黄廷用
朝代：明

天削三峰挂紫霞，中峰蕊石似莲花。眼前总是金银界，仙窟栖迟即当家。
古囊寿藏·其三
作者：黄廷用
朝代：明

云山万叠郁崔嵬，海外扶桑带日开。谁说生前杯有限，年年春色过江来。
古囊寿藏·其二
作者：黄廷用
朝代：明

容易秋风两鬓丝，人生本是百年期。三分岁月今过二，更喜韶华爱日迟。
古囊寿藏·其五
作者：黄廷用
朝代：明

回忆倭夷拘五月，曾经万死可生还。如今喜免乌鸢喙，白首逸情山水间。
古囊寿藏·其六
作者：黄廷用
朝代：明

来日苦少去日多，自营新兆古囊阿。浮生从此知归定，弄月嘲云一醉歌。
古囊寿藏·其四
作者：黄廷用
朝代：明

芙蓉朵朵倚天栽，若挹仙家拥翠开。百折河流看不极，大江又汇海涛来。
古囊次韵
作者：黄廷用
朝代：明

纡回溪畔一停舟，三十年来两度游。片石云青遥望海，半山月白忽疑秋。花容过雨偏饶笑，鸟韵逢春亦当讴。投阁子云廿寂寞，傍人莫易说封侯。
司成沈十洲守制家于河之浒丁巳夏佞讯至诸监司招之入城公义不往捐赀觅兵与里人捍禦寇至果不敢犯
作者：黄廷用
朝代：明

避寇人民半入城，淮流呜咽亦含情。捐金募士擒生合，仗剑临戎杀气横。天上风云应是阵，山阳草木转皆兵。两河从此无烽火，何必燕然始勒名。
同宫允李渠翁太史吴筠泉邢雉山潘水帘李石鹿王家对梅
作者：黄廷用
朝代：明

蕴火环深洞，盆梅也自花。蚤芳含斝度，疏影近灯斜。岁暮频为客，江南忽是家。春风随地有，对汝兴偏赊。春过已十日，策马到城隅。酒向两三客，梅开五六株。当轩凝翠碧，入座转清虚。大隐还都市，何须觅小孤。乍玩成真解，相看可入玄。回元须守甲，调鼎自长年。世味同朝露，春情付暖天。巡阶一索笑，问尔为谁妍。
同宫允李渠翁太史吴筠泉邢雉山潘水帘李石鹿王家对梅·其一
作者：黄廷用
朝代：明

蕴火环深洞，盆梅也自花。蚤芳含斝度，疏影近灯斜。岁暮频为客，江南忽是家。春风随地有，对汝兴偏赊。
同宫允李渠翁太史吴筠泉邢雉山潘水帘李石鹿王家对梅·其三
作者：黄廷用
朝代：明

乍玩成真解，相看可入玄。回元须守甲，调鼎自长年。世味同朝露，春情付暖天。巡阶一索笑，问尔为谁妍。
同宫允李渠翁太史吴筠泉邢雉山潘水帘李石鹿王家对梅·其二
作者：黄廷用
朝代：明

春过已十日，策马到城隅。酒向两三客，梅开五六株。当轩凝翠碧，入座转清虚。大隐还都市，何须觅小孤。
同张仆卿登云龙山
作者：黄廷用
朝代：明

经岁相思几断肠，谁期今日共飞觞。乍逢未暇论心事，不觉登临喜欲狂。百道河流全带雪，万家烟火半斜阳。春宵并驾云龙上，直北星辰是帝乡。
嘉莲
作者：黄廷用
朝代：明

上宰调元日，仙蕖若有神。孤茎章两象，异萼应三辰。经月香仍远，凌波色转新。同心谁独苦，偏识采芳人。
嘉靖巳亥南巡歌用韵
作者：黄廷用
朝代：明

玉殿金门午夜开，翠华黄幄下仙台。卢沟桥北灯如簇，照见香烟紫雾来。黄泥千里筑新坡，忽入大堤闻楚歌。声落湘江春水绿，归心日夜忆天河。
嘉靖巳亥南巡歌用韵·其一
作者：黄廷用
朝代：明

玉殿金门午夜开，翠华黄幄下仙台。卢沟桥北灯如簇，照见香烟紫雾来。
嘉靖巳亥南巡歌用韵·其二
作者：黄廷用
朝代：明

黄泥千里筑新坡，忽入大堤闻楚歌。声落湘江春水绿，归心日夜忆天河。
回雁峰竹院口占
作者：黄廷用
朝代：明

秋入小亭楚水边，万竿翠色尚依然。分明迥与尘寰隔，吹老清风不记年。欲截一枝鸣凤吹，无端风雨忽萧萧。琅玕满地无人扫，遗却蓝田春日遥。梵乐乍惊宿鸟飞，片云江上月华微。如何湘竹当年泪，犹向西风洒客衣。
回雁峰竹院口占·其一
作者：黄廷用
朝代：明

秋入小亭楚水边，万竿翠色尚依然。分明迥与尘寰隔，吹老清风不记年。
回雁峰竹院口占·其三
作者：黄廷用
朝代：明

梵乐乍惊宿鸟飞，片云江上月华微。如何湘竹当年泪，犹向西风洒客衣。
回雁峰竹院口占·其二
作者：黄廷用
朝代：明

欲截一枝鸣凤吹，无端风雨忽萧萧。琅玕满地无人扫，遗却蓝田春日遥。
城南泛舟
作者：黄廷用
朝代：明

吕梁不见浪花浮，荡桨城南破客愁。陵谷变迁驰白日，英雄代谢付东流。桓山愚穴巢狐兔，濉水无情浴鹭鸥。惟有苏公堤尚在，舟人指点说黄楼。
塞上杂歌赠赵总制
作者：黄廷用
朝代：明

黄云风捲河水合，白草寒凝朔雪深。但使元戎能爱士，谁无猎骑破胡心。昔年求粮苦不足，今日官家升斗平。健儿自道持双戟，骄虏相逢一死轻。八月边城秋色阑，壮士酣歌谁苦寒。争欲开关击胡虏，生擒酋长入狼山。虎幔初开灵武壁，豹旗日绕贺兰山。山头遥望无烽火，淬剑磨刀黑水弯。生长幽方惯战袍，少年自许五原豪。沙堤榆柳春仍绿，走马清阴弄宝刀。丈夫弧矢靖胡尘，白日长悬报主心。可惜单于来款塞，汉廷犹自议和亲。河套旧湮豺虎窟，匈奴元是犬羊群。大明日照阴山雪，长汉风生陇碛云。古来天子重边愁，秦筑长城瀚海头。百二山河悬六镇，报恩不敢说封侯。云中貔虎拥三军，往事骄轻不可闻。今说甘心新节钺，指挥八阵旧风云。开府声华动八蛮，临边筹策振三关。羌戎小丑何须计，东亩春耕甲士閒。朔风一阵胡沙起，誓死烽烟欲报恩。拔剑长驱抵绝漠，鸣弓射兽献辕门。独上高台倚剑看，大荒风净白云间。斜阳指点寒鸿影，都带天边日色还。
塞上杂歌赠赵总制·其一
作者：黄廷用
朝代：明

黄云风捲河水合，白草寒凝朔雪深。但使元戎能爱士，谁无猎骑破胡心。
塞上杂歌赠赵总制·其七
作者：黄廷用
朝代：明

河套旧湮豺虎窟，匈奴元是犬羊群。大明日照阴山雪，长汉风生陇碛云。
塞上杂歌赠赵总制·其三
作者：黄廷用
朝代：明

八月边城秋色阑，壮士酣歌谁苦寒。争欲开关击胡虏，生擒酋长入狼山。
塞上杂歌赠赵总制·其九
作者：黄廷用
朝代：明

云中貔虎拥三军，往事骄轻不可闻。今说甘心新节钺，指挥八阵旧风云。
塞上杂歌赠赵总制·其二
作者：黄廷用
朝代：明

昔年求粮苦不足，今日官家升斗平。健儿自道持双戟，骄虏相逢一死轻。
塞上杂歌赠赵总制·其五
作者：黄廷用
朝代：明

生长幽方惯战袍，少年自许五原豪。沙堤榆柳春仍绿，走马清阴弄宝刀。
塞上杂歌赠赵总制·其八
作者：黄廷用
朝代：明

古来天子重边愁，秦筑长城瀚海头。百二山河悬六镇，报恩不敢说封侯。
塞上杂歌赠赵总制·其六
作者：黄廷用
朝代：明

丈夫弧矢靖胡尘，白日长悬报主心。可惜单于来款塞，汉廷犹自议和亲。
塞上杂歌赠赵总制·其十
作者：黄廷用
朝代：明

开府声华动八蛮，临边筹策振三关。羌戎小丑何须计，东亩春耕甲士閒。
塞上杂歌赠赵总制·其十一
作者：黄廷用
朝代：明

朔风一阵胡沙起，誓死烽烟欲报恩。拔剑长驱抵绝漠，鸣弓射兽献辕门。
塞上杂歌赠赵总制·其十二
作者：黄廷用
朝代：明

独上高台倚剑看，大荒风净白云间。斜阳指点寒鸿影，都带天边日色还。
塞上杂歌赠赵总制·其四
作者：黄廷用
朝代：明

虎幔初开灵武壁，豹旗日绕贺兰山。山头遥望无烽火，淬剑磨刀黑水弯。
壬寅十月再会同年陈戚畹宅
作者：黄廷用
朝代：明

曾缀金闺籍，欣联玉露卮。杏花三月宴，蓂荚八年期。文采当朝彦，章缝此会奇。同心何所愿，随分答明时。四海逢知己，重过戚畹家。小春斟御酒，疏鬓忆宫花。逸兴凌寒色，芳心共岁华。人生犹聚梗，□骑夕阳斜。侯家金作埒，戚里锦成行。云汉齐鹓鹭，楼台集凤凰。上台连帝座，列宿动文昌。此别何年会，王臣事四方。星霜惊易序，鸿雁喜同声。结翠青松合，凝光紫雾生。分庭俱下拜，列座细通名。半为离人思，翻多欢会情。少别成经岁，重逢尚问年。登龙瀛海近，倚马汉宫连。日色临双掌，阳光动八埏。愿陪芳躅后，长立泰阶前。
壬寅十月再会同年陈戚畹宅·其一
作者：黄廷用
朝代：明

曾缀金闺籍，欣联玉露卮。杏花三月宴，蓂荚八年期。文采当朝彦，章缝此会奇。同心何所愿，随分答明时。
壬寅十月再会同年陈戚畹宅·其三
作者：黄廷用
朝代：明

侯家金作埒，戚里锦成行。云汉齐鹓鹭，楼台集凤凰。上台连帝座，列宿动文昌。此别何年会，王臣事四方。
壬寅十月再会同年陈戚畹宅·其二
作者：黄廷用
朝代：明

四海逢知己，重过戚畹家。小春斟御酒，疏鬓忆宫花。逸兴凌寒色，芳心共岁华。人生犹聚梗，□骑夕阳斜。
壬寅十月再会同年陈戚畹宅·其五
作者：黄廷用
朝代：明

少别成经岁，重逢尚问年。登龙瀛海近，倚马汉宫连。日色临双掌，阳光动八埏。愿陪芳躅后，长立泰阶前。
壬寅十月再会同年陈戚畹宅·其四
作者：黄廷用
朝代：明

星霜惊易序，鸿雁喜同声。结翠青松合，凝光紫雾生。分庭俱下拜，列座细通名。半为离人思，翻多欢会情。
夜饮归简郑于野
作者：黄廷用
朝代：明

策骑深更带雪回，雪花偏上紫貂来。五陵传柝千山瞑，双阙鸣钟万户开。自笑长安多酒伴，浪传蓬苑有诗媒。明朝准拟今宵约，吟望相从翠柏台。
孙太守环山庄上对芙蓉
作者：黄廷用
朝代：明

朵朵芙蓉碧水隈，不知今日为谁开。山人报道看花侣，唤醒花神迟尔来。一访幽栖眼倍明，花山山下水偏清。独游江上花饶笑，爱尔秋容似我情。生在禾江色绝奇，分明浓淡各相宜。若临妆镜人能似，肯惜千金一顾时。风飘落叶侵流水，水上名花独拒霜。谁识寸心终自见，偏于霜后压群芳。自昔名花羡牡丹，春风娇艳令人欢。若教植此沉香北，也得君王带笑看。山公每醉习家池，倒著接䍦马上骑。花月故留归未得，高山流水自应知。
孙太守环山庄上对芙蓉·其一
作者：黄廷用
朝代：明

朵朵芙蓉碧水隈，不知今日为谁开。山人报道看花侣，唤醒花神迟尔来。
孙太守环山庄上对芙蓉·其三
作者：黄廷用
朝代：明

生在禾江色绝奇，分明浓淡各相宜。若临妆镜人能似，肯惜千金一顾时。
孙太守环山庄上对芙蓉·其二
作者：黄廷用
朝代：明

一访幽栖眼倍明，花山山下水偏清。独游江上花饶笑，爱尔秋容似我情。
孙太守环山庄上对芙蓉·其五
作者：黄廷用
朝代：明

自昔名花羡牡丹，春风娇艳令人欢。若教植此沉香北，也得君王带笑看。
孙太守环山庄上对芙蓉·其六
作者：黄廷用
朝代：明

山公每醉习家池，倒著接䍦马上骑。花月故留归未得，高山流水自应知。
孙太守环山庄上对芙蓉·其四
作者：黄廷用
朝代：明

风飘落叶侵流水，水上名花独拒霜。谁识寸心终自见，偏于霜后压群芳。
孝烈皇后挽诗
作者：黄廷用
朝代：明

母德仪天下，慈恩与地平。玄心何降割，赤子自含情。宝镜馀鸾彩，琼楼杳凤声。沉沉宫漏永，秋月为谁明。上天釐女士，中禁事君王。乾德参三象，坤仪奠万方。神龙正临驭，彩凤忽翱翔。犹展回风翼，依依紫幄傍。玄冬宾淑御，经岁轸皇情。寒雨随银漏，春风宛佩声。三河驰玉辂，五月掩金城。宸谥昭宫德，长留汗简名。
孝烈皇后挽诗·其一
作者：黄廷用
朝代：明

母德仪天下，慈恩与地平。玄心何降割，赤子自含情。宝镜馀鸾彩，琼楼杳凤声。沉沉宫漏永，秋月为谁明。
孝烈皇后挽诗·其三
作者：黄廷用
朝代：明

玄冬宾淑御，经岁轸皇情。寒雨随银漏，春风宛佩声。三河驰玉辂，五月掩金城。宸谥昭宫德，长留汗简名。
孝烈皇后挽诗·其二
作者：黄廷用
朝代：明

上天釐女士，中禁事君王。乾德参三象，坤仪奠万方。神龙正临驭，彩凤忽翱翔。犹展回风翼，依依紫幄傍。
宝应道中
作者：黄廷用
朝代：明

宝应人家何太苦，今年寇盗两相侵。远村近郭青烟尽，剩水残山白昼阴。枕藉横尸犹露骨，舟行举目独伤心。募兵累岁空糜费，可惜军储百万金。
宪伯东村兄游紫岩有怀用蔡忠惠韵寄惠赋此答之
作者：黄廷用
朝代：明

故国名岩话紫霄，栋梁结构自前朝。深林鸟雀依山院，流水桃花过野桥。春满江城低藉草，月明海市远听潮。诗成更觉乡心倍，鸿雁南飞路不遥。
宪伯游可斋入贺圣寿适诰封尊公赋此
作者：黄廷用
朝代：明

函表趋丹陛，承恩出紫宸。云题香尚湿，天鉴宠应频。衣绣乌纱旧，纡金白发新。龙山腾瑞气，凤沼普同春。锦瑟歌初度，瑶觞酒正醇。皇情殊未已，岁岁庆芳辰。
宫怨
作者：黄廷用
朝代：明

露下天高叶落寒，月明微步禁庭宽。金鬟此日埋宫邸，王扇当时列女官。立人龙车声新杳，怜窥鸾镜鬓将班。君王不是轻颜色，一日须知万务难。
寄适
作者：黄廷用
朝代：明

紫阁调梅供奉频，锦园花木自芳春。临风不暇携尊赏，吟望台阶一注神。园中种树多桃李，每到开时不及看。但愿花神长入思，芳情岂必在凭阑。自从结发侍君王，白首论心在建章。忽忆绮园芳草绿，赏心无计付春光。上林松竹映空明，漫兴相看晚翠荣。即与名园春色似，乾坤何处不怡情。
寄适·其一
作者：黄廷用
朝代：明

紫阁调梅供奉频，锦园花木自芳春。临风不暇携尊赏，吟望台阶一注神。
寄适·其三
作者：黄廷用
朝代：明

自从结发侍君王，白首论心在建章。忽忆绮园芳草绿，赏心无计付春光。
寄适·其二
作者：黄廷用
朝代：明

园中种树多桃李，每到开时不及看。但愿花神长入思，芳情岂必在凭阑。
寄适·其四
作者：黄廷用
朝代：明

上林松竹映空明，漫兴相看晚翠荣。即与名园春色似，乾坤何处不怡情。
寅卿赵柱野宅上对水仙花
作者：黄廷用
朝代：明

对此清芬梅作侣，水晶为骨玉为神。凌波欲溯银河上，暂向人间度几春。戛玉鸣金摇翠羽，若从江渚挹花神。故将瑶佩聊相赠，肯信东家别有春。瑶台春色每相宜，盆里娇黄逞玉姿。苔藓半蒙芳叶下，托根慎勿俗人知。一从品藻黄山谷，再见新题赵倚□。花下尊前香不断，玉人何处觅春游。
寅卿赵柱野宅上对水仙花·其一
作者：黄廷用
朝代：明

对此清芬梅作侣，水晶为骨玉为神。凌波欲溯银河上，暂向人间度几春。
寅卿赵柱野宅上对水仙花·其三
作者：黄廷用
朝代：明

瑶台春色每相宜，盆里娇黄逞玉姿。苔藓半蒙芳叶下，托根慎勿俗人知。
寅卿赵柱野宅上对水仙花·其二
作者：黄廷用
朝代：明

戛玉鸣金摇翠羽，若从江渚挹花神。故将瑶佩聊相赠，肯信东家别有春。
寅卿赵柱野宅上对水仙花·其四
作者：黄廷用
朝代：明

一从品藻黄山谷，再见新题赵倚□。花下尊前香不断，玉人何处觅春游。
寅卿赵柱野督牧江南中秋有怀
作者：黄廷用
朝代：明

八月潮应大，江平月正明。知君不能寐，何处独含情。击楫波千顷，倚楼笛一声。永阳山上盻，天气逼人清。
对月
作者：黄廷用
朝代：明

云本无心翻妒月，晚来疏雨黯江城。广寒忽放嫦娥影，依旧关山万里明。
对莲
作者：黄廷用
朝代：明

山下池开半亩莲，香侵翰墨度帘前。夜来风雨何相妒，溅落荷一碎却圆。亭亭翠盖出泥中，错献千层菡萏红。□喜群芳□间白，赏心人在水晶宫。
对莲·其一
作者：黄廷用
朝代：明

山下池开半亩莲，香侵翰墨度帘前。夜来风雨何相妒，溅落荷一碎却圆。
对莲·其二
作者：黄廷用
朝代：明

亭亭翠盖出泥中，错献千层菡萏红。□喜群芳□间白，赏心人在水晶宫。
对菊
作者：黄廷用
朝代：明

主人耽种菊，半院隔东篱。五色传词苑，群芳入酒卮。波分太液润，露及晚秋滋。客里长看汝，予心当告谁。
对酒
作者：黄廷用
朝代：明

风送西峰午两来，莲花娇艳半塘开。碧筒欲折怜丝綍，山鸟飞来一劝杯。
寺中见桂
作者：黄廷用
朝代：明

可堪一日几回肠，南盻闽云带夕阳。欲寄愁心明月里，春兰秋桂为谁香。
寿图
作者：黄廷用
朝代：明

云里高人日月长，柴门流水杳茫茫。不知沧海何年变，徒羡琼田春草芳。高卧商山已岁时，灵芝晔晔此疗饥。更怜长夏堪幽兴，日伴仙翁醉酒卮。万朵芙蓉削不成，秋来苍翠更分明。瑶台坐看天心冷，閒数飞云过太清。古树亭亭晚色阴，閒情相对岁寒心。万年枝干成千尺，夜半青龙作雨吟。
寿图·其一
作者：黄廷用
朝代：明

云里高人日月长，柴门流水杳茫茫。不知沧海何年变，徒羡琼田春草芳。
寿图·其三
作者：黄廷用
朝代：明

万朵芙蓉削不成，秋来苍翠更分明。瑶台坐看天心冷，閒数飞云过太清。
寿图·其二
作者：黄廷用
朝代：明

高卧商山已岁时，灵芝晔晔此疗饥。更怜长夏堪幽兴，日伴仙翁醉酒卮。
寿图·其四
作者：黄廷用
朝代：明

古树亭亭晚色阴，閒情相对岁寒心。万年枝干成千尺，夜半青龙作雨吟。
寿大京兆李慎庵
作者：黄廷用
朝代：明

朝端廿载同供奉，忽漫相逢觉数奇。更喜湘东为邵日，正当衡岳降神时。酒浮南极银河净，花近重阳王露滋。清世共归三鼎望，佳辰殊惬百年期。纡金拖紫宁亲日，五十春光亦少年。台彩连朝浮岳麓，奎文旫夜灿星躔。尊前上寿多罗绮，曲里长生入管弦。家住南山春色蔼，洞门深处即神仙。
寿大京兆李慎庵·其一
作者：黄廷用
朝代：明

朝端廿载同供奉，忽漫相逢觉数奇。更喜湘东为邵日，正当衡岳降神时。酒浮南极银河净，花近重阳王露滋。清世共归三鼎望，佳辰殊惬百年期。
寿大京兆李慎庵·其二
作者：黄廷用
朝代：明

纡金拖紫宁亲日，五十春光亦少年。台彩连朝浮岳麓，奎文旫夜灿星躔。尊前上寿多罗绮，曲里长生入管弦。家住南山春色蔼，洞门深处即神仙。
寿福州郡侯吴定泉
作者：黄廷用
朝代：明

治行于今谁第一，使君偏德我邦人。越城累岁传铜虎，汉室从天锡玉麟。海上鲸鲵争避远，山中草木喜行春。请看载道焚香者，都祝高牙控八闽。
小至雪次韵
作者：黄廷用
朝代：明

参天古柏几重围，苍翠阶前相映辉。阳复侵凌梅蕊绽，山空点缀雪花飞。纵长晷刻人仍老，不闭关城客亦稀。顾我年来双鬓改，逢人岁晚寸心违。拥书公暇独徘徊，连日江云黯不开。倏尔寒山铺玉树，无端平地起瑶台。奇当错落全成胜，巧至乘危半忽摧。安得负薪岩薮者，频闻黄竹自天来。
小至雪次韵·其一
作者：黄廷用
朝代：明

参天古柏几重围，苍翠阶前相映辉。阳复侵凌梅蕊绽，山空点缀雪花飞。纵长晷刻人仍老，不闭关城客亦稀。顾我年来双鬓改，逢人岁晚寸心违。
小至雪次韵·其二
作者：黄廷用
朝代：明

拥书公暇独徘徊，连日江云黯不开。倏尔寒山铺玉树，无端平地起瑶台。奇当错落全成胜，巧至乘危半忽摧。安得负薪岩薮者，频闻黄竹自天来。
居庸关
作者：黄廷用
朝代：明

天设重关险，山回一带长。人民邻绝域，将士戌边墙。东去通辽海，西来自大行。向离千万里，何地不吾皇。文宗都蓟北，京邑枕居庸。胡虏遗荒漠，关山隔几重。鸣笳边月冷，荷甲朔霜浓。未说貔貅旅，君王驾六龙。
居庸关·其一
作者：黄廷用
朝代：明

天设重关险，山回一带长。人民邻绝域，将士戌边墙。东去通辽海，西来自大行。向离千万里，何地不吾皇。
居庸关·其二
作者：黄廷用
朝代：明

文宗都蓟北，京邑枕居庸。胡虏遗荒漠，关山隔几重。鸣笳边月冷，荷甲朔霜浓。未说貔貅旅，君王驾六龙。
岁暮病中次司勋侄韵
作者：黄廷用
朝代：明

明日长安又是春，花期云会逐年新。坐闻车马喧廛陌，喜觉庭阶隔世尘。岁杪琴书堪自适，天涯骨肉更谁亲。经旬药鼎团寒火，空想维摩问病人。乾坤旋转向阳春，忽见寒梅放萼新。玉宇璚楼腾紫气，很山雁塞净红尘。雪中欲访戴安道，剡曲徒思贺季真。病起暖风吹短鬓，五陵谁是倦游人。
岁暮病中次司勋侄韵·其一
作者：黄廷用
朝代：明

明日长安又是春，花期云会逐年新。坐闻车马喧廛陌，喜觉庭阶隔世尘。岁杪琴书堪自适，天涯骨肉更谁亲。经旬药鼎团寒火，空想维摩问病人。
岁暮病中次司勋侄韵·其二
作者：黄廷用
朝代：明

乾坤旋转向阳春，忽见寒梅放萼新。玉宇璚楼腾紫气，很山雁塞净红尘。雪中欲访戴安道，剡曲徒思贺季真。病起暖风吹短鬓，五陵谁是倦游人。
岐头楼上
作者：黄廷用
朝代：明

海角岐头城已破，夜行十里寄山楼。伤心滚滚东流上，无数新尸水乱浮。春雾茫茫入小楼，谁知楼上有人愁。夷人不解唐人语，传译何从免滞留。寇盗纷纷寔可哀，新倭复报泊船来。此身羁绊春将半，遥忆故园花自开。
岐头楼上·其一
作者：黄廷用
朝代：明

海角岐头城已破，夜行十里寄山楼。伤心滚滚东流上，无数新尸水乱浮。
岐头楼上·其三
作者：黄廷用
朝代：明

寇盗纷纷寔可哀，新倭复报泊船来。此身羁绊春将半，遥忆故园花自开。
岐头楼上·其二
作者：黄廷用
朝代：明

春雾茫茫入小楼，谁知楼上有人愁。夷人不解唐人语，传译何从免滞留。
巡江周监察及溪按滁志喜
作者：黄廷用
朝代：明

一别都门意不忘，忽承星驾下滁阳。云间幽径看山远，雨□新泉入酿芳。见说甲兵皆武库，流辉翰墨动文昌。乘舟若向江东去，试问离情孰短长。昭代赖君持汉典，豸冠绣服一南巡。扬帆江上鲸鲵远，揽辔山中花木春。共道皇情徵草莽，谁能物色出风尘。从来楚璞应难辩，莫讶荆人识未真。
巡江周监察及溪按滁志喜·其一
作者：黄廷用
朝代：明

一别都门意不忘，忽承星驾下滁阳。云间幽径看山远，雨□新泉入酿芳。见说甲兵皆武库，流辉翰墨动文昌。乘舟若向江东去，试问离情孰短长。
巡江周监察及溪按滁志喜·其二
作者：黄廷用
朝代：明

昭代赖君持汉典，豸冠绣服一南巡。扬帆江上鲸鲵远，揽辔山中花木春。共道皇情徵草莽，谁能物色出风尘。从来楚璞应难辩，莫讶荆人识未真。
平海道中（癸亥正月廿七倭离莆往破平海岐头）
作者：黄廷用
朝代：明

本欲逃生逃不得，徬徨被执入营中。人间行止天应定，六十金龄到海东。
庄敬太子挽诗
作者：黄廷用
朝代：明

拜璧承华蚤，胜冠春制年。神游何厌俗，梦杳忽升仙。鹤驾迷春雾，凫灯寄夕烟。松楸皆北向，时□圣慈怜。
庆徐相国
作者：黄廷用
朝代：明

今皇端拱垂衣日，调鼎还归济世才。正合岁功周一纪，欣毛相业动三台。渥恩特诏春宫宴，殊锡频承中使来。更有龙章光紫阁，分明出自帝心裁。一品元臣十二年，论思长在圣君前。昌期白首情偏洽，午夜丹心梦亦悬。翊运中兴明日月，筹边朔漠净风烟。虞廷快睹夔龙在，功叙新歌入管弦。
庆徐相国·其一
作者：黄廷用
朝代：明

今皇端拱垂衣日，调鼎还归济世才。正合岁功周一纪，欣毛相业动三台。渥恩特诏春宫宴，殊锡频承中使来。更有龙章光紫阁，分明出自帝心裁。
庆徐相国·其二
作者：黄廷用
朝代：明

一品元臣十二年，论思长在圣君前。昌期白首情偏洽，午夜丹心梦亦悬。翊运中兴明日月，筹边朔漠净风烟。虞廷快睹夔龙在，功叙新歌入管弦。
庆源堂
作者：黄廷用
朝代：明

嵩岳崚嶒中天地，三十六峰皆环翠。比控大河来激湍，望沬扬奔何时已。君不见河源浚发自昆崙，迤逦大活之井承渊之谷，甘水神液何太温。东徙人间驻长寿，纡回积石度龙门。公家溯河枕天险，巨灵呵护符宝存。安定传经破坟典，岂止道德五千言。相迹肇基皆戬谷，汤汤福泽贻仍昆。芳兰玉树丛十洲，朱门甲第列五侯。兄弟两都联八座，四世公卿陈太丘。天老居然沛霖两，调梅视昔凤池头。朝回群从榻堆笏，仙□琼浆醉卿月。十轮三戟谢汉家，以嗣以续登□阙。今人共羡全盛时，昔贤苦心那得知。佐唐□封自文叔，浚源导流无尽期。愿言来世召公似，夙夜遑遑懋敬止。请问嵩下河流何日得西归，庆源与之相终始。
庚子腊上祈雪西苑越明年元日不受贺从祠曹请令朝官金水桥南行礼雪而有述
作者：黄廷用
朝代：明

万国朝元掖省开，千官鹄立雪飞回。阳和觉向瑶池近，花片疑从阆苑来。色眩朱衣明斗柄，光浮黄幄映楼台。悬知西内龙颜喜，赐庆群公动上台。
庚子除□立春
作者：黄廷用
朝代：明

门辟铜龙过五候，绣闱轻捲绮疏头。东风似向仙阶转，春色还先帝里稠。白玉桥边冰欲泮，黄金台上气初浮。明朝又喜朝元日，珥笔占云彩凤楼。
康砺峰宅中上元宴集
作者：黄廷用
朝代：明

月照金门玉漏迟，灯城火树上元时。东风偏向瀛洲客，醉里梅花春色宜。门连棨戟五侯家，风送鸾笙锦曲赊。杯泛黄金迟月色，盘行白玉荐春华。
康砺峰宅中上元宴集·其一
作者：黄廷用
朝代：明

月照金门玉漏迟，灯城火树上元时。东风偏向瀛洲客，醉里梅花春色宜。
康砺峰宅中上元宴集·其二
作者：黄廷用
朝代：明

门连棨戟五侯家，风送鸾笙锦曲赊。杯泛黄金迟月色，盘行白玉荐春华。
建宁道中
作者：黄廷用
朝代：明

毵毵短鬓镜中多，逆旅光阴似转梭。山径独怜春雨后，奇花无数杂藤萝。
彭城漫述次韵
作者：黄廷用
朝代：明

留滞他乡犹抱病，扁舟独系楚城东。斜阳故垒摧流水，积雪高台撼大风。漫尔兴怀游戏马，不堪举目送飞鸿。项刘争长空陈迹，万古山河感慨中。寰宇未明分楚汉，鸿沟何以割西东。师臣已授桥边日，猛士空歌沛上风。他国閒情耽放鹤，几时竦翼驾征鸿。乘春解缆归何处，杳在三山碧海中。
彭城漫述次韵·其一
作者：黄廷用
朝代：明

留滞他乡犹抱病，扁舟独系楚城东。斜阳故垒摧流水，积雪高台撼大风。漫尔兴怀游戏马，不堪举目送飞鸿。项刘争长空陈迹，万古山河感慨中。
彭城漫述次韵·其二
作者：黄廷用
朝代：明

寰宇未明分楚汉，鸿沟何以割西东。师臣已授桥边日，猛士空歌沛上风。他国閒情耽放鹤，几时竦翼驾征鸿。乘春解缆归何处，杳在三山碧海中。
得胜门外迎孝烈皇后灵
作者：黄廷用
朝代：明

步出西郊雨乍晴，行行凝盻总含情。夕阳斜拂龙蛇影，层汉空闻鸟雀声。羽扇徘徊村树拥，罗帏迤逦野云横。即从享殿瞻神御，惟有香烟紫雾生。
忠弼堂
作者：黄廷用
朝代：明

昌期虞典著，亨会禹谟陈。端揆繇三礼，平章作四邻。重华犹命德，孤赤欲捐身。丹凤鸣振羽，苍龙批逆鳞。调梅长鉴日，视草每回春。赐对璇霄切，承音玉漏频。名堂祈睿藻，握笔注皇神。锦字踰华衮，琅函下紫宸。元忠嘉相国，永弼望师臣。耿耿心匪懈，遑遑治欲纯。股肱隆骨貌，耳目益情亲。宝鼎须金铉，瑶题应席珍。摛文卑宋室，掞翰侈唐人。柱石堪隆栋，蓍龟凛佩绅。奎文流翼轸，乾象列星辰。杰峙钤山丽，恩波楚水新。
怀座主张宫保阳峰公
作者：黄廷用
朝代：明

忆昔陪芳宴，春云生□堂。从珍皆宅俊，赐醴出君王。倚鼎调兰气，联裾傍日光。金陵悬夕望，欲往限津梁。
怀座主礼侍蔡鹤江公
作者：黄廷用
朝代：明

往岁游金苑，春风桃李滋。俨然师席重，列以□宫仪。剑履馀神采，门墙起梦思。淮南千里道，□□□□□。
总制胡梅林西湖作主
作者：黄廷用
朝代：明

焚香欲祷湖山明，亭午云开雨下晴。半捲珠帘青嶂合，双牵锦缆碧波轻。水边低见旌旗影，花外遥闻甲马声。围玉上公能爱客，偏于疏散倍留情。
惜花
作者：黄廷用
朝代：明

好花难种不长开，每到开时旧雨来。心赏几？□夜醉，兴来翻惧晚春催。胭脂点缀高盈树，锦绣纷披乱作堆。去日已多浑似梦，欲留无计独徘徊。
惜花
作者：黄廷用
朝代：明
体裁：七言律诗

好花难种不长开，每到开时旧雨来。心赏几�□夜醉，兴来翻惧晚春催。胭脂点缀高盈树，锦绣纷披乱作堆。去日已多浑似梦，欲留无计独徘徊。
戊申元日次韵
作者：黄廷用
朝代：明

边臣复套谏书稀，天子纶音诏弼违。三正欢传宸断是，千官应悟众言非。青霄日暖黄金殿，紫塞春从碧玉扉。从此华夷歌圣泽，五云长拥六龙飞。
招隐
作者：黄廷用
朝代：明

几树桃花洞口开，春风遥送谪仙来。不知天地何年老，醉吸山泉当酒杯。六朝宫殿没苍苔，往事江流去不回。惟有龙光犹未歇，夜深偏照读书台。蹑尽山亭石径回，我心麋鹿自为媒。老僧欲别云关外，何意朱衣送酒来。招隐寻春又鹤林，白云相伴亦禅心。请看古寺阶前竹，依旧斜阳半院阴。
招隐
作者：黄廷用
朝代：明

遍游天下寺，招隐旧知名。龙卧云犹湿，虎跑泉始清。山松不改色，风竹自成声。帝子今何在，荒台起暮情。
招隐·其一
作者：黄廷用
朝代：明

几树桃花洞口开，春风遥送谪仙来。不知天地何年老，醉吸山泉当酒杯。
招隐·其三
作者：黄廷用
朝代：明

蹑尽山亭石径回，我心麋鹿自为媒。老僧欲别云关外，何意朱衣送酒来。
招隐·其二
作者：黄廷用
朝代：明

六朝宫殿没苍苔，往事江流去不回。惟有龙光犹未歇，夜深偏照读书台。
招隐·其四
作者：黄廷用
朝代：明

招隐寻春又鹤林，白云相伴亦禅心。请看古寺阶前竹，依旧斜阳半院阴。
挽妾陆氏
作者：黄廷用
朝代：明

□□□□□□□，□□□□□□□。□□□□风雨急，枝头尽湿泪痕红。植根九畹贞心在，今作江南第一花。知汝花神香不断，因风吹入帝王家。
挽妾陆氏·其二
作者：黄廷用
朝代：明

植根九畹贞心在，今作江南第一花。知汝花神香不断，因风吹入帝王家。
挽遇斋
作者：黄廷用
朝代：明

若看高士传，寔获昔贤心。人世随流水，泉台倚暮岑。云封苍石湿，雨长白杨阴。君亦能悬解，雍门一鼓琴。
斋居对雪次钟石学士韵
作者：黄廷用
朝代：明

春口春云带远空，燕山二月尚寒风。瑶花细出飞梁苑，玉藻新裁下汉宫。龙虎气蒸芝盖外，凤凰文湿宝幢中。天王欲应青阳令，为卜年丰万国同。玉署瑶阶倚碧空，坐深银烛拂东风。七朝钟鼓鸣玄殿，百祀琮璜礼紫宫。云近鸟从河影下，雪馀春在雨声中。宗卿欣儗祠农颂，恰与皇情圣藻同。
斋居对雪次钟石学士韵·其一
作者：黄廷用
朝代：明

春口春云带远空，燕山二月尚寒风。瑶花细出飞梁苑，玉藻新裁下汉宫。龙虎气蒸芝盖外，凤凰文湿宝幢中。天王欲应青阳令，为卜年丰万国同。
斋居对雪次钟石学士韵·其二
作者：黄廷用
朝代：明

玉署瑶阶倚碧空，坐深银烛拂东风。七朝钟鼓鸣玄殿，百祀琮璜礼紫宫。云近鸟从河影下，雪馀春在雨声中。宗卿欣儗祠农颂，恰与皇情圣藻同。
早春宴朱萐庵都督东园
作者：黄廷用
朝代：明

春光今已半，玄圃碧桃开。喜得看花伴，偏寻劝酒媒。云行瑶管遏，水曲羽觞回。从此随香骑，明朝醒复来。春寒还未减，日暖总相宜。出郭寻芳远，缘林吐艳迟。柳芽黄欲绽，草色翠将滋。天节催人景，流光付酒卮。
早春宴朱萐庵都督东园·其一
作者：黄廷用
朝代：明

春光今已半，玄圃碧桃开。喜得看花伴，偏寻劝酒媒。云行瑶管遏，水曲羽觞回。从此随香骑，明朝醒复来。
早春宴朱萐庵都督东园·其二
作者：黄廷用
朝代：明

春寒还未减，日暖总相宜。出郭寻芳远，缘林吐艳迟。柳芽黄欲绽，草色翠将滋。天节催人景，流光付酒卮。
春日中丞刘带川过榕城新筑
作者：黄廷用
朝代：明

劳君一上仲宣楼，举目风尘动客愁。插竹未曾开蒋径，诛茅岂是爱荆州。汉官剪綵呈春燕，周代尚青迓土牛。聊摘黄楫传腊酒，人传小队浣花头。
春日偕友人登崇文楼
作者：黄廷用
朝代：明

与君同上帝城楼，楼上春云紫气浮。列殿层宫铺日色，长河素浐抱春流。星辰斜拂苍龙角，霄汉□临金爵头。魏武丽谯堪一笑，曾如今日赋瀛洲。朝回览胜帝城头，更上崇文第一楼。万里乡关云外是，九重宫阙日中浮。雪萦玉树晴犹湿，春入银河冻欲流。车马都门天下合，皇明世世此神州。高视中原酌酒杯，河山遥抱王京来。御街紫陌春声动，绣拱朱帘夕照开。自古风沈耽胜地，几人登眺到金台。燕昭郭隗今何在，上苑芳菲禁鸟回。神驭中天十二州，九关虎豹起重楼。雄图俯瞰乾坤合，王气常看口夜浮。仙侣云间丹凤曲，都人马上黑貂裘。登临谁似清朝客，王谢当年总漫愁。
春日偕友人登崇文楼·其一
作者：黄廷用
朝代：明

与君同上帝城楼，楼上春云紫气浮。列殿层宫铺日色，长河素浐抱春流。星辰斜拂苍龙角，霄汉□临金爵头。魏武丽谯堪一笑，曾如今日赋瀛洲。
春日偕友人登崇文楼·其三
作者：黄廷用
朝代：明

高视中原酌酒杯，河山遥抱王京来。御街紫陌春声动，绣拱朱帘夕照开。自古风沈耽胜地，几人登眺到金台。燕昭郭隗今何在，上苑芳菲禁鸟回。
春日偕友人登崇文楼·其二
作者：黄廷用
朝代：明

朝回览胜帝城头，更上崇文第一楼。万里乡关云外是，九重宫阙日中浮。雪萦玉树晴犹湿，春入银河冻欲流。车马都门天下合，皇明世世此神州。
春日偕友人登崇文楼·其四
作者：黄廷用
朝代：明

神驭中天十二州，九关虎豹起重楼。雄图俯瞰乾坤合，王气常看口夜浮。仙侣云间丹凤曲，都人马上黑貂裘。登临谁似清朝客，王谢当年总漫愁。
春日怀晴江太守
作者：黄廷用
朝代：明

河桥送别忽经年，春日相思凤阁前。白雪霏微萦彩仗，红云缭绕映金莲。悬知东郭莺声啭，坐向平原草色妍。车盖省方高几丈，玉麟共羡使君贤。
春日湖上
作者：黄廷用
朝代：明

镇日喧卑里，悠然物外情。携囊青草伴，拾翠白云生。野憩偏寻胜，春游不计程。文旌缘绿涧，夕照半龙城。薄游金堰曲，迤逦玉湖西。古树侵鱼藻，春苗带马蹄。寻源采药去，扫石对花题。云影窥毫彩，歌声鸟韵齐。
春日湖上·其一
作者：黄廷用
朝代：明

镇日喧卑里，悠然物外情。携囊青草伴，拾翠白云生。野憩偏寻胜，春游不计程。文旌缘绿涧，夕照半龙城。
春日湖上·其二
作者：黄廷用
朝代：明

薄游金堰曲，迤逦玉湖西。古树侵鱼藻，春苗带马蹄。寻源采药去，扫石对花题。云影窥毫彩，歌声鸟韵齐。
春日送陈主教
作者：黄廷用
朝代：明

春日春杯春色晓，春衫策马动春云。燕山春树眇何许，一路春风日送君。春入平原桃李新，官斋犹似洛阳春。蓝袍碧水清相映，俱是瀛洲作赋人。
春日送陈主教·其一
作者：黄廷用
朝代：明

春日春杯春色晓，春衫策马动春云。燕山春树眇何许，一路春风日送君。
春日送陈主教·其二
作者：黄廷用
朝代：明

春入平原桃李新，官斋犹似洛阳春。蓝袍碧水清相映，俱是瀛洲作赋人。